ועדת המשנה לענייני איו"ש, כנסת 25, פרוטוקול מספר 5, 2023-07-16 00:00

משה סולומון: צוהריים טובים, סיימנו כאן קודם לכן דיון מאוד משמעותי שהוא היה חסוי, אז לא יכולתם להגיע אליו אבל הוא מאוד משמעותי כדי באמת לצעוד עוד צעד אחד קדימה בהקשר של הביטחון

משה סולומון:  מישהו אמר לי כאן, קיבלת תזכורת קשה הבוקר לשני הדיונים שאנחנו מקיימים היום

משה סולומון:  לצערי הרב אנחנו מקבלים את זה כל שבוע מחדש, תזכורת כזו או אחרת

משה סולומון:  זה רק מה שאנחנו רואים ושומעים מהתקשורת

משה סולומון:  יש הרבה דברים שאנחנו לא רואים ולא שומעים ולכן הסוגיה הביטחונית, התחבורתית, כל מה שאנחנו דנים כאן, הם מה שנקרא דברים שאנחנו זקוקים להם ליום-יום ולשעה-שעה

משה סולומון:       אנחנו היום נדון בשני נושאים מאוד משמעותיים וזה דיוני המשך למעשה למה שכבר נתקלנו בוועדה כאן

משה סולומון:  אני מתכבד כאן לפתוח את דיון ועדת המשנה ליהודה ושומרון של חוץ וביטחון

משה סולומון:  היום כ"ז תמוז תשפ"ג, 16 ביולי 2023, בו מתקיים באמת כתוצאה מכמה דיונים שכבר קיימנו בסוגיית האכיפה והבטיחות בכבישי יו"ש וגם בסוגיית הקליטה הסלולרית

משה סולומון:       כנראה שאי אפשר להפריד בתפיסת הביטחון בין הסיפור של התשתיות לבין הסיפור של הקליטה וכל הנושא הטלפוני, לכן אנחנו נדון בשני הדברים האלה

משה סולומון:  אנחנו נתחיל היום את הדיון ואת הצגת הדברים בסוגיית הקליטה הסלולרית

משה סולומון:  לאחר מכן נעבור לתשתיות

משה סולומון:  בסוגיית הקליטה, הקליטה בכלל בכל כבישי יו"ש ותוכניות עבודה קדימה

משה סולומון:  יצא לי קודם לכן לדבר עם כל הנוגעים בדבר, גם עם הגופים ביהודה ושומרון, גם משרד התקשורת, כך שאני מקווה שבאים לדיון הזה מוכנים כדי שנוכל באמת לצעוד עוד צעד אחד קדימה בהקשר הזה

משה סולומון:  סדר הדוברים שאנחנו נבקש כאן זה משרד הביטחון, קמ"ט תקשורת

משה סולומון:  משרד התקשורת, תחליטו מי במשרד התקשורת, משרד האוצר וכמובן לאחר מכן נשמע את חברי הכנסת ודוברים נוספים

משה סולומון:       בבקשה, קמ"ט תקשורת

אלעד מלכא: אנחנו נתחיל עם משרד התקשורת, אלעד מלכא, משנה למנכ"ל משרד התקשורת

אלעד מלכא:  קודם כל אנחנו מברכים על הדיון

אלעד מלכא:  הקליטה הסלולרית באיו"ש, אנחנו יודעים שהיא לקויה ביחס למרכז הארץ בוודאי וגם ביחס למקומות פריפריאליים אחרים בתוך הקו הירוק, ואני אוסיף על גבי זה שבניגוד למה שקורה בתוך הקו הירוק, יש לנו כמה אתגרים מרכזיים עם נושא הקליטה הסלולרית מעבר לקו הירוק, הראשון שבהם הוא העובדה שהצבא, בהתחלה אלוף הפיקוד ולאחר מכן גם דרגים מעל הכירו בקליטה הסלולרית כצורך ביטחוני ביהודה ושומרון ולכן אנחנו מתייחסים לזה בצורה אחרת מאשר במקומות אחרים

אלעד מלכא:  לא צריך לפרט

אלעד מלכא:       נוהגים לדבר על אם קרה חס וחלילה אירוע, מישהו לא יכול להזעיק עזרה

אלעד מלכא:  אני גם יכול לשתף משירות המילואים שלי שחיילי מילואים וגם סדיר עושים שימוש נרחב בטלפונים הסלולריים שלהם כדי לתקשר תוך כדי פעילות מבצעית, וכאשר אין כיסוי סלולרי זה פוגם גם ביכולות תפקוד שלהם, אז זה אחד

אלעד מלכא:  שניים, יש לנו בעיה קשה מאוד מבחינת מציאת אתרים ואזורים, גם בעיה מבחינת בעלות וגם בעיה מבחינת האחזקה לאחר מכן, המקומות הללו שאנחנו נדרשים לסיוע יותר מאסיבי מצד הצבא

אלעד מלכא:       אנחנו כרגע נמצאים בתוכנית מקיפה לטיפול בקליטה ביהודה ושומרון, כאשר היא כוללת כמה רגליים

אלעד מלכא:  הראשון שבהם הוא מה שמכונה צו העיצומים

אלעד מלכא:  נכון להיום חברה סלולרית שלא עומדת בתנאי הרישיון שלה ביהודה ושומרון, אין מי שיכול לאכוף אליה קנסות

אלעד מלכא:  אין כזאת סמכות כרגע נכון להיום

אלעד מלכא:  אנחנו בתהליך של צו עיצומים כדי להסמיך את קמ"ט תקשורת במינהל האזרחי כדי לאכוף קליטה סלולרית ברחבי יהודה ושומרון

אלעד מלכא:  הדבר הזה נמצא בישורת האחרונה של הניסוחים המשפטיים ומשרד המשפטים

אלעד מלכא:  אני מקווה שבקרוב מאוד תהיה כבר בשורה בהקשר הזה

אלעד מלכא:  זה נקודה אחת

אלעד מלכא:       נקודה שנייה, אנחנו פועלים מול משרד הביטחון

אלעד מלכא:  אנחנו רוצים שבכל מקום שיש תורן צבאי, ברזלים מה שנקרא ותור צבאי, אתר צבאי, יעלו עליו כל חברות הסלולר

אלעד מלכא:  יש שלוש רשתות מרכזיות בישראל

אלעד מלכא:  אנחנו רוצים שכולם יציבו משדרים על התרנים הללו

אלעד מלכא:  בחלק המקומות זה עובד לחברה אחת ולא לחברה אחרת משלל טעמים ביורוקרטיים

אלעד מלכא:  פניתי גם למנכ"ל משרד הביטחון בעצמו כדי שיירתם לסוגיה הזאת

אלעד מלכא:  אנחנו מעוניינים לאפשר לכל חברה סלולרית לעלות על כל תורן ביהודה ושומרון

אלעד מלכא:  זה בעינינו יפתור המון בעיות

אלעד מלכא:  אני מזכיר, בעיה של בעלות על קרקע, בעיה של הגנה על אנטנות

אלעד מלכא:  אם זה תורן צבאי שכבר נמצא שם ומוגן, ככל הנראה נוכל לעשות שימוש טוב גם עבור קליטה אזרחית בדברים הללו

אלעד מלכא:  זה הדבר הנוסף

אלעד מלכא:      הדבר האחרון, ישנה פעילות מאסיבית כרגע מצידנו לאתר את כל חורי הכיסוי ביהודה ושומרון, בהובלת קמ"ט תקשורת באיו"ש, בהובלתו של דודו, מאמץ מרכזי לאתר את כל חורי הכיסוי

אלעד מלכא:  לפני כשבועיים או שלושה הבאנו את כל חברות הסלולר לבית אל, למינהל האזרחי, בכוונה לשם

אלעד מלכא:  עשינו דיון עם כל אחת מהן על כל האתרים וחורי הכיסוי הידועים לנו

אלעד מלכא:  התחלנו תוכנית עבודה

אלעד מלכא:  הם יבואו לדווח אחת לרבעון על קצב ההתקדמות של הצבת אנטנות בחורי הכיסוי הללו

אלעד מלכא:  זה בעצם התהליך שמתבצע כעת

אלעד מלכא:  הפרטים יותר אני אשאיר גם לדודו לפרט בדברים הללו

אלעד מלכא:  תודה

משה סולומון: איזה מניעה יש כרגע להתחבר לתורן צבאי?     

אלעד מלכא: עניין של חוזים בין חברות הסלולר לבין הצבא ועניין של מתי הצבא מאפשר את זה

אלעד מלכא:  הצבא מאפשר את זה לשתי חברות שאיתו במכרז בצורה יותר קלה

משה סולומון: של אזרחיות גם?     

אלעד מלכא: הן אזרחיות, כן

אלעד מלכא:  שתי חברות שנותנות לו שירותים, נקרא לזה ככה, אז הוא מאפשר להן בצורה יותר קלה

אלעד מלכא:  לחברה שלישית הוא עושה יותר קשיים, וגם זה, הוא לא מאפשר לכל החברות בכל מקום

אלעד מלכא:  הגישה שלנו היא פשוטה

אלעד מלכא:  בכל מקום שכבר אפשרו לחברה אחת, אין סיבה שלכל השלוש האחרות

אלעד מלכא:  במקומות אחרים נמצא את הפתרונות בשלב השני

משה סולומון: תודה

לימור סון הר-מלך: הבעיה היא רק מצד הצבא, לא מצד החברות?     

אלעד מלכא: חברות הסלולר ככל שאנחנו מכירים - - -      

לימור סון הר-מלך: כולן מוכנות ונכונות?     

אלעד מלכא: במקומות האלה הן מוכנות ומבקשות ורוצות עזרה בדברים הללו

אלעד מלכא:  כמו שאמרתי גם, מעבר לזה אנחנו בתהליך של צו העיצומים כדי שמי שלא תעשה את הדברים שנדרשים תהיה חשופה לפיקוח

לימור סון הר-מלך: בסדר גמור

משה סולומון: תודה

משה סולומון:  דודו

דודו כהן: שלום לכם

דודו כהן:  ממש בהמשך לשאלה שלך, חברות הסלולר מחויבות

דודו כהן:  יש להן רישיון

משה סולומון: תציג את עצמך

דודו כהן: דודו כהן, קמ"ט תקשורת

דודו כהן:  אני רוצה להתחיל מהמצב הרגולטורי

דודו כהן:  מבחינה רגולטורית חברות הסלולר מחויבות על פי רישיון שיש להן מטעם המינהל האזרחי

דודו כהן:  הרישיון הוא זהה לחלוטין מהרישיון שיש להם למה שאנחנו קוראים בתחומי הקו הירוק, והרישיון שיש להם באיו"ש, אחד לאחד

דודו כהן:  אחד מתנאי הרישיון, כתוב שם מה הם אחוזי הכיסוי שהם מחויבים גם בתוך ההתיישבות וגם בצירים ובכבישים שמובילים להתיישבות

דודו כהן:  על פי תנאי הרישיון 90% מהכבישים אמורים להיות מכוסים בכיסוי סלולרי של שלושת החברות, כל אחת מהחברות

דודו כהן:  זה לא המצב היום ולכן יש את העניין של צו העיצומים שאנחנו רוצים להוציא, שאלעד פירט אותו

דודו כהן:  אנחנו ממש נמצאים בישורת האחרונה

דודו כהן:  כרגע זה נמצא לקראת אישור סופי של משרד המשפטים

דודו כהן:  אנחנו מקווים שבמהלך חודש אוגוסט נוכל להחתים את האלוף על הצו הזה, אבל זה כרגע תלוי במשרד המשפטים

דודו כהן:  חשוב להדגיש את זה

דודו כהן:  זו נקודה אחת

דודו כהן:      נקודה שנייה זה סוגיית המיפוי

דודו כהן:  אנחנו לאורך כל השנים ממפים ויוצרים רשימה של מקומות גם על בסיס תלונות של התושבים שאנחנו מקבלים ומטפלים בהם וגם על בסיס בדיקות שאנחנו עושים, מה שאנחנו קוראים נסיעות מבחן, דרייב טסטים כאלה

דודו כהן:  אנחנו פשוט נוסעים על הצירים ורואים איפה יש קליטה לאיזה רשת ובאיזה עוצמה

דודו כהן:  יש לנו מיפוי מדויק

לימור סון הר-מלך: ממתי התחלתם לעשות את המיפוי הזה?     

דודו כהן: אנחנו עושים את זה באופן שוטף

דודו כהן:  בחודשים האחרונים עשינו מיפוי כמעט סופי

דודו כהן:  זו רשימה דינמית שאנחנו בדרך כלל בודקים גם ביחס לתלונות של ראשי ההתיישבות, של תושבים ושל בדיקות שאנחנו עושים

דודו כהן:  נכון להיום יש כרגע 68 מיקומים שבהם מצאנו שיש היעדר קליטה

דודו כהן:  לצורך העניין, בגדול, צריך תוספת של כמה עשרות מתקנים

דודו כהן:  אף פעם לא יהיה 100%

דודו כהן:  גם בתל אביב אין 100%

דודו כהן:  חשוב להדגיש את זה, אבל כדי להגיע למצב של 90% צריך כמה עשרות מתקנים, רובם ממש בצירים עצמם

דודו כהן:  חלקם בתוך ההתיישבות עצמה

משה סולומון: בהתייחס לנקודות שאמרת כרגע, כמה אחוז כיסוי יש לנו היום?     

דודו כהן: זה הערכה, כי אם אתה שואל את חברות הסלולר, אז הן מציגות תמונה יותר ורודה

דודו כהן:  הערכה שלנו, משהו בסביבות 75%

דודו כהן:  זה הערכה, צריך לקחת את זה בחשבון, כי זה לא מדע מדויק

צבי ידידיה סוכות: למה רק 90%?     

דודו כהן: אנחנו לקחנו אחד לאחד את מה שהוחלט ברישיון של משרד התקשורת

צבי ידידיה סוכות: אתה בעצם משווה את יו"ש לכל הארץ?     

דודו כהן: כן

משה סולומון: כרגע השאיפה היא להשוות מ-75% ל-90%

משה סולומון:  יכול להיות שאנחנו נבוא ונגיד, שנייה, פה יש אלמנט נוסף שלגביו נוכל לייצר משהו אחר

דודו כהן: אני הייתי מייחל שנגיע קודם כל ל-90% ואחר כך נדבר על היותר

משה סעדה: אבל מי מונע את ה-90%?     

דודו כהן: אנחנו נצמדנו לרישיון כפי שהוא קיים במשרד התקשורת, אותו רישיון של החברות שקיים במה שנקרא בתוך תחומי הקו הירוק, אחד לאחד

משה סולומון: בגלל שדיברנו עם כל הגורמים הרלוונטיים כדי לבוא ממש מוכנים, אני מציע שגורמי המקצוע יציגו

משה סולומון:  אם יש שאלות הבהרה, אז כמובן, אבל לא לייצר עכשיו שיח, כי אחרת אנחנו לא נגמור

לימור סון הר-מלך: היושב-ראש, אני יכולה לשאול שאלת הבהרה?     

משה סולומון: כן

לימור סון הר-מלך: השאלה היא גם לשניכם

לימור סון הר-מלך:  מה החלק של המינהל האזרחי בזה שאותם - - - שאתם מדברים עליהם לא יוצאים לפועל?      

משה סולומון: לימור, זה שאלה כבר על מה שאמרו

משה סולומון:  אני רק אומר, אחרת אנחנו לא נגמור

משה סולומון:  ניתן לכולם, אתם רשומים

משה סולומון:  בואו נתקדם הלאה

דודו כהן: נתון נוסף שאני רוצה לתת פה זה מה כרגע עומד על הפרק

דודו כהן:  נכון לעכשיו יש לנו 23 מיקומים שהם נמצאים בתהליכי או רישוי או הקמה

דודו כהן:  הרוב נמצא בתהליכי רישוי

דודו כהן:  חלק מהם בהקמה

דודו כהן:  אנחנו מקווים שנגיע עד סוף השנה הזו בסך הכול עם מה שבוצע עד עכשיו, ל-15 מתקנים

דודו כהן:  אנחנו בודקים לא לפי תרנים אלא בסופו של דבר הכיסוי ניתן על פי משדרים

דודו כהן:  זה מה שחשוב לנו

דודו כהן:  יכול להיות שעל אותו תורן יש שלושה משדרים של שלושת החברות, לכן מבחינתנו זה שלוש

דודו כהן:  15 זה הריכוז של כל החברות

לימור סון הר-מלך: אתם סוכמים את זה כאילו לפי המשדרים

דודו כהן: לפי המשדרים

דודו כהן:  אנחנו בודקים את עצמנו לפי המשדרים כי בסופו של דבר זה מה שנותן את הכיסוי

לימור סון הר-מלך: זאת אומרת שיכול להיות שזה חמישה בעצם

דודו כהן: זה לא משנה, העיקר הכיסוי

דודו כהן:  הדבר הנוסף שאנחנו עושים ודרשנו מהחברות והן מבצעות את זה, זה תוספת לתחום תדרים שהוא תחום תדרים בתחום ה-700, אנחנו קוראים לזה

דודו כהן:  זה תחום תדרים שמאפשר התפשטות גלים יותר רחבה, יותר ארוכה ואז המשמעות היא שיש יותר שטח לכיסוי

דודו כהן:  זה אחד הדברים שהחברות נותנות פתרון ואנחנו דורשים את זה מהן

דודו כהן:       יש דבר נוסף שאנחנו עושים וזה מה שאנחנו קוראים אופטימיזציה

דודו כהן:  יכול להיות שיש תורן מסוים שיש עליו אנטנות אבל הכיוונים של האנטנות הם לא מספיק טובים, לכן אנחנו דורשים מהחברות להתאים בדרך כלל לכיוון הצירים, לכיוון היישובים את האנטנות

דודו כהן:  צריך לקחת את זה גם בחשבון

דודו כהן:  אלה הדברים שאנחנו עושים

דודו כהן:  כמובן שאחד הדברים זה צו העיצומים שאלעד דיבר עליו

דודו כהן:  אנחנו מקווים שבאמת כמו שאמרתי, תוך חודש אנחנו נסיים את הסוגיה הזאת

דודו כהן:       יש את העניין של תרני צה"ל שאנחנו התחלנו תהליך מול הצבא ומול משרד הביטחון לאפשר לכל החברות ללא יוצא מן הכלל, בלי שום קשר אם החברה נותנת שירות לצבא או לא נותנת שירות, אלא פשוט להתחבר לתרנים האלה, או לחילופין גם אם אין תרנים, אם יש מקרקעין צבאי שזה קצת יותר מסובך, יותר מורכב, אז לאפשר הקמת תורן לחברה כדי שהיא תוכל להקים גם על מקרקעין צבאי

דודו כהן:  זה מסובך מבחינה ביורוקרטית

דודו כהן:  זה קצת מורכב יותר מאשר תורן קיים, אבל גם זה מקרה שאנחנו עושים

דודו כהן:  למשל בשדה אפרים עכשיו אנחנו מקימים תורן כזה

דודו כהן:  במסגרת הדמ"צ אנחנו עושים את הדבר הזה

משה סולומון: איך תפתור את הבעיה שם לגבי הביטחון והשמירה שלו?     

דודו כהן: הביטחון ייפתר בזה שאנחנו נשים גדרות מסודרים, נשים מצלמות

דודו כהן:  אנחנו לא נירתע מהעניין הזה

דודו כהן:  נכון שיש חבלות אבל החבלות האלה גם קיימות בנגב וגם בגליל

דודו כהן:  אותו דבר באיו"ש

משה סולומון: לפי מה שאתה אומר, אני יכול לעשות את זה בכלל

משה סולומון:  למה אני ממתין כרגע לצה"ל? אם יש כרגע את התשתיות לבצע, אני יכול לבצע

דודו כהן: יש חברה של מגדלי תקשורת שהיא אמורה להקים מתקנים בכבישים מתוך תקווה, מתוך הנחה שלא יפגעו בתשתיות האלה

דודו כהן:  אם יפגעו, זה כמו כל תשתיות אחרות

דודו כהן:  יכולים לפגוע בזה

משה סולומון: הבנתי

משה סולומון:  תודה

משה סולומון:  אנחנו נעשה איזושהי עצירה

משה סולומון:  אני מבקש מבועז שצריך לצאת לעוד ועדה, ואחר כך נמשיך בסדר

בועז טופורובסקי: תודה רבה אדוני היושב-ראש, סליחה על השינוי בסדר בגללי

בועז טופורובסקי:  אני בא לכאן כיושב-ראש ועדת המשנה לבטיחות בדרכים

בועז טופורובסקי:  אני יודע שאנחנו כבר עשינו דיון אבל חשוב לי להדגיש עוד כמה דברים, כי כשאני התוודעתי למה שקורה ביהודה ושומרון, פשוט ראיתי מזרח פרוע, על משקל מערב פרוע

בועז טופורובסקי:  מזרח פרוע, תשתיות שלא מתאימות למדינה מתוקנת, כבישים שנכנסים אליהם מכל כיוון

בועז טופורובסקי:  עם הזמן גם גיליתי שבגלל שזה 20 דקות מתל אביב, זאת אומרת מרכז הארץ, מתחילים לעשות שם תחרויות של רכבים

בועז טופורובסקי:  זה הופך להיות ממש מזרח פרוע כי אין כל כך הרבה משטרה ויש גם חוב מאוד גדול של בערך 300 מיליון שקל של קנסות של פלסטינים שאי אפשר לאכוף

בועז טופורובסקי:  אני ביקשתי להיפגש עם המינהל האזרחי והם מאוד רצו גם לדעתי

בועז טופורובסקי:  פשוט משרד הביטחון לא אישר לי את זה כי עוד אין מצלמות שם בכבישים

בועז טופורובסקי:      אם אנחנו בשנות ה-90' נמצאים היום בבטיחות בדרכים ברוב מדינת ישראל, אנחנו בשנות ה-40' נמצאים ביהודה ושומרון ופשוט הדם שם במובן הזה הוא הפקר

בועז טופורובסקי:  דרך אגב, כשהלכתי לבדוק את זה והייתי בהלם, גם ראיתי כמה דברים

בועז טופורובסקי:  אין פניות מכביש 6 לכיוון שם

בועז טופורובסקי:  יש ממש גדרות הרוסים לגמרי, עוקרו ממקומותיהם ובאמת אין קליטה בסלולר

בועז טופורובסקי:  גם כשהייתי צריך להתמצא שם, פתאום לא היה לי קליטה בדיוק מתי שהייתי צריך, וחשבתי לעצמי, אם חלילה יש לי תאונה, איך אני מזמין מד"א או משטרה או כל דבר אחר? יש שם המון מה לעשות

בועז טופורובסקי:  זה מזרח פרוע לגמרי מבחינת הבטיחות של האנשים שם, דרך אגב, כל מי שנוסע שם בכביש

בועז טופורובסקי:  הרבה מאוד מכוניות שלא עומדות בשום תקן של שום בטיחות נורמלי, מה שנקרא משטובות אבל זה לא רק

בועז טופורובסקי:  זה הכול שם, סליחה על השפה 'שכונה'

בועז טופורובסקי:  הסתכלתי על האנשים

בועז טופורובסקי:  הרבה אנשים בלי חגורות בטיחות

בועז טופורובסקי:  זה ממש מדינה אחרת עם סכנה אמיתית לאזרחים שנמצאים שם ולכן חייב להיות עיסוק והכול

בועז טופורובסקי:  אני יודע שברלב"ד שמו את זה כאשכול בעדיפות ונתנו לזה עוד תקציב

בועז טופורובסקי:  אני מבין שבתוכנית הרב-שנתית יש טיפול במוקדי סיכון, אבל אני כבר רואה שזה התקדמות טובה אבל לא מספיקה וחבל לנו, אנחנו כאן בוועדת חוץ וביטחון, שהביטחון האישי של התושבים שנמצאים שם הוא ממש לא מספק

בועז טופורובסקי:  תודה

משה סולומון: תודה רבה חבר הכנסת בועז טופורובסקי

משה סולומון:       בהמשך לדברים של דודו, יש איזושהי מניעה כספית או מניעה אחרת לא לבצע את הדברים האלה? די ברור מה צריך לעשות

דודו כהן: ברקע צריך להבין

דודו כהן:  יש, אני קורא לזה כשל שוק

דודו כהן:  אין אינטרס לחברות עצמן לפרוס תשתיות שם במובן שאנחנו מתכוונים

דודו כהן:  הן נותנות שירות אבל עיקר התשתית שלהן ועיקר השירותים שהם נותנים הם דווקא במרכז הארץ

דודו כהן:  שם בעצם כל ה'בשר'

דודו כהן:  צריך להבין את זה

דודו כהן:  למרות שיש חצי מיליון תושבים ישראלים באיו"ש, עדיין זה לא מהווה מבחינת ההכנסות של החברות

דודו כהן:  יש פה כשל שוק

לימור סון הר-מלך: זה לא משתלם להן

דודו כהן: לא משתלם ולכן אנחנו רותמים אותם

דודו כהן:  ככל שיהיה לנו כלים יותר לרתום אותם, כך הדברים ישתפרו

משה סולומון: כשחברה עושה חישוב 'קר', היא אומרת לא משתלם להיכנס לכאן

משה סולומון:  אנחנו מבינים שיש פה שני אלמנטים

משה סולומון:  אלמנט אחד הוא אלמנט באמת של שירות, ואלמנט שהוא אלמנט של ביטחון ובטיחות

משה סולומון:  השאלה היא בחיבור הזה מה קורה?      

דודו כהן: אז אני אומר עוד פעם, הדבר הראשון זה להכריח אותם

דודו כהן:  איך להכריח אותם? באמצעות צו העיצומים

דודו כהן:  צו העיצומים כשייכנס לתוקף מאפשר לנו להטיל קנס כספי עד 350,000 שקל על כל מקרה כזה, ואם זה הפרה מתמשכת אז זה אפילו יותר מזה

דודו כהן:  אפשר כל פעם להטיל 350,000 שקל

דודו כהן:  אגב, עלות של תורן ממוצע זה משהו בסביבות מיליון שקל

דודו כהן:  לא בטוח שלחברה ישתלם לאורך זמן להיות בהפרה, לכן אנחנו חושבים שבסופו של דבר זה מה שירתום אותם

דודו כהן:  הם יצטרכו להשקיע באותם צירים שאנחנו נגיד להם

דודו כהן:  כמובן שתהיה פה התנהלות כי הם רואים דברים אחרים ואנחנו רואים בנסיעות שאנחנו עושים ובבדיקות שאנחנו עושים

דודו כהן:  אנחנו עושים בדיקות טכניות

דודו כהן:  אנחנו לא מסתמכים על הבדיקות של החברות, אז אנחנו יודעים, ויש פער פה בין מה שהם מציגים לבין מה שאנחנו רואים

דודו כהן:  אנחנו לאט לאט בדיון איתם סוגרים את הפערים האלה

דודו כהן:  החברות יודעות היום להגיד פחות או יותר כמונו איפה יש היעדר קליטה, רק כמובן שיש להן תוכנית השקעות משלהן ואנחנו רוצים שתוכנית ההשקעות הזאת תהיה מוטת קצת יותר לכיוון איו"ש בגלל הסוגיה הביטחונית

דודו כהן:  כשאנחנו הולכים לחברות אנחנו מסבירים, קודם כל הדבר הראשון זו סוגיה ביטחונית

דודו כהן:  זה לא סוגיה כלכלית

דודו כהן:  זה הדבר הראשון שצריך להבין את זה

דודו כהן:  ככל שיהיה לנו יותר כלים, אני אומר עוד פעם, אז כמובן שהחברות ירצו לתת שירות הרבה יותר טוב ולהקים תשתיות במתקנים

לימור סון הר-מלך: משרד התקשורת, יש לכם איזשהו תגמול לחברות? אם זה לא רווחי אז הן לא יכנסו

אלעד מלכא: זה לא רווחי גם במקומות אחרים

אלעד מלכא:  גם בגליל, גם בנגב זה לא רווחי וכאשר יש אפשרויות וסמכויות אכיפה, הם הולכים ועושים את זה

אלעד מלכא:  זה הדבר הראשון שאני אומר

אלעד מלכא:  אני לא שולל גם את האפשרויות האחרות

משה טור פז: יש פה פער בסמכות האכיפה?      

אלעד מלכא: כן

אלעד מלכא:  תיארתי מקודם

אלעד מלכא:  כרגע ביהודה ושומרון אין סמכות אכיפה

אלעד מלכא:  אנחנו בשלב של תיקון צו עיצומים כדי להסמיך את המינהל האזרחי לאכוף ביהודה ושומרון

משה טור פז: זה בסמכות שלכם או שצריך פה בכנסת?     

אלעד מלכא: זה חקיקת משנה וזה צו אלוף

אלעד מלכא:  יש שם תהליך סדור שכרגע מול משרד המשפטים

משה טור פז: משרד ביטחון, משרד תקשורת ומשרד משפטים, זה הציר?     

אלעד מלכא: כן, זה הציר

אלעד מלכא:  זה בסופו של דבר בצו אלוף

אלעד מלכא:  זה התהליך שם

אלעד מלכא:  אני אומר רק בתוך מאמר מוסגר, בעבר היה איזשהו רעיון של תמרוץ כספי ביהודה ושומרון

אלעד מלכא:  בפועל הוא נכשל

לימור סון הר-מלך: למה?     

אלעד מלכא: אותם 30 מיליון שקלים שהוצהר עליהם, בסופו של דבר לא הגיעו לשום מקום

אלעד מלכא:  לא נעשתה תוכנית והדבר הזה לא חולק ולא ראינו יותר קליטה

משה סולומון: נכשל בגלל שזה לא נעשה בצורה מקצועית

אלעד מלכא: ישנו תחקיר ארוך שאנחנו מבצעים ללמה הוא נכשל

אלעד מלכא:  אנחנו בודקים את זה

אלעד מלכא:  מאוד יכול להיות שהפתרון הוא פתרון כזה

אלעד מלכא:  אני לא יודע

אלעד מלכא:  יכול להיות שזה הפתרון, אבל אם זה הפתרון אנחנו בהחלט נביא את זה לשולחן בקרוב

משה סולומון: אוקיי

משה סולומון:  משרד האוצר

דניאל שוורץ: דניאל שוורץ, משרד האוצר

דניאל שוורץ:  גם אני מצטרף לדברים של המינהל האזרחי

דניאל שוורץ:  גם אנחנו חושבים שהפתרון הוא קודם כל יצירת רגולציה ואכיפה של הצווים, כי בסופו של דבר הם צריכים להגיע לתנאי הרישיון כמו שאר מדינת ישראל ואין סיבה שזה לא יקרה

דניאל שוורץ:  כמובן הקלות ביורוקרטיות ככל שניתן ושזה מתיישב עם ההקשרים הביטחוניים

דניאל שוורץ:      לגבי השקעות, מדינת ישראל בתחום התקשורת לא מממנת השקעות

דניאל שוורץ:  זה שוק פרטי והחברות צריכות לשים את הדברים האלה בכללי הרישיון שיש להן

דניאל שוורץ:  כמו שלא כלכלי להן לעשות את זה בכל הארץ כמו שהמשנה למנכ"ל הזכיר, והפתרון היה להגביר את הרגולציה ואת האכיפה, לכן גם אותו פתרון צריך להיות גם ביהודה ושומרון

דניאל שוורץ:  אנחנו לא רואים סיבה או הצדקה ללכת לפתרון תקציבי

דודו כהן: אוקיי

לימור סון הר-מלך: זה די הגיוני מה שאתה אומר

לימור סון הר-מלך:  זה לא צריך ללכת לאיזה תמרוץ כספי

משה סולומון: כן

משה סולומון:      תציגו את עצמכם

יהונתן דנינו: יוני דנינו, מינהלת ההתיישבות

יהונתן דנינו:  מרב פה, היועצת המשפטית של מערכת הביטחון

יהונתן דנינו:  חסרה בעיניי אמירה אחת גם בהקשר התקציבי וגם בהקשר של החסמים

יהונתן דנינו:  נגע בזה דודו אבל צריך לחדד את זה כי יש לזה גם השפעה על התקציב

יהונתן דנינו:  ההיבט המקרקעיני ביהודה ושומרון מייצר חסם אדיר לחברות

יהונתן דנינו:  אני עוסק בזה הרבה שנים ביחד עם דודו, עם אדם

יהונתן דנינו:  גם כשהחברות רוצות להקים אתרים, האתר לדוגמה בשדה אפרים שאמור לעלות בימים אלה, להערכתי החברות רוצות להקים אותו כבר עוד מעט ארבע שנים

יהונתן דנינו:  לא החברות תוקעות, לא ההיבט התקציבי תוקע

יהונתן דנינו:  יש רגולציה בקרקע ביהודה ושומרון שהיא יותר מורכבת מאשר בתל אביב ומרמת גן

יהונתן דנינו:  הרגולציה הזאת מייצרת הפרדה מהותית לדעתי בכל ההתייחסות של התמרוץ

יהונתן דנינו:  צריך לקחת את זה בחשבון

יהונתן דנינו:  אני אומר את זה פעמיים, פעם אחת כלפי התפקיד שלנו במינהלת ההתיישבות במינהל האזרחי לייצר הקלה בביורוקרטיה באזורים האלה

יהונתן דנינו:  זה כמובן אירוע משפטי מורכב

יהונתן דנינו:  אני לא מקל בו ראש, אבל צריך לשקול את זה ולחשוב איך עושים את זה נכון

יהונתן דנינו:  הביטחוני, הדמ"צ הוא אחד הכלים לזה בלי ספק

יהונתן דנינו:  שניים, כשמדברים על התמרוץ לחברות האלה צריך לקחת בחשבון שתנאי הפתיחה שלהן בנגב ובגליל הם לא תנאי הפתיחה ביהודה ושומרון

משה סולומון: מאיזה כיוון?     

יהונתן דנינו: מהכיוון של המקרקעין

יהונתן דנינו:  גם כשחברה רוצה להקים אתר בשדה אפרים, לוקח לה הרבה מאוד שנות תכנון והתעסקות שלא לוקחות לה, שדה אפרים זה ליד טלמון, מי שלא מכיר

יהונתן דנינו:  לוקח לה הרבה מאוד דברים שלא לוקח לה לעשות בערבה, כדוגמה, לכן צריך לקחת גם את זה בחשבון

משה סולומון: בגלל סוגיית הביטחון?     

יהונתן דנינו: בגלל סוגיית המקרקעין

משה סולומון: לאור מה שיוני אומר, זה אומר שאם אנחנו כן הולכים על הדירקטיבה הראשונה שדיברתם כאן, להתחבר לתרנים של צה"ל, שהדבר הזה כבר נמצא בשטח והוא גם ריבון, צה"ל הוא הריבון בתוך השטח, זו הדרך המהירה ביותר כדי לייצר את המענה

לימור סון הר-מלך: נכון

משה סולומון: למה אנחנו לא יכולים לעשות את זה?      

דודו כהן: נכון, אבל צריך לקחת בחשבון שזה לא בכל מקום הפתרון

דודו כהן:  גם לצה"ל יש בעיות קליטה בחלק מאותם אזורים

דודו כהן:  נכון שחלק מהפתרון זה לעלות על תרנים של צה"ל

דודו כהן:  דבר נוסף שצריך לקחת בחשבון, התרנים של צה"ל הם לא בהכרח תמיד פנויים

דודו כהן:  יש בעיות של קונסטרוקציה, יש בעיות של התיישנות תרנים, יש בעיות של צרכים עתידיים של צה"ל, שהוא לוקח את זה בחשבון

משה סולומון: במקומות כאלה אני יודע לחזק

משה סולומון:  אם אני יודע שיש לי נקודה של הסוגיה של הקרקעות וכל הסוגיות האלה נפתרו, ורק העניין ההנדסי פה לא מסודר, כאן משרד התקשורת יכול להיכנס ולהגיד, פה אני נותן מענה

דודו כהן:  אנחנו כבר נמצאים בזה

דודו כהן:  יש לנו פגישות ודיונים עם צה"ל, עם חושן, לעלות על אותם תרנים שצה"ל יכול ומאפשר לתת לנו

דודו כהן:  זה לא בהכרח שעל כל תורן שהוא נראה, אז צה"ל יכול לאפשר

דודו כהן:  לפעמים זה מפריע למערכות של צה"ל, לפעמים יש כל מיני תנאים ודברים נוספים

דודו כהן:  לא צריך לפרט פה אבל בעיקרון צה"ל בעניין הזה הולך איתנו אבל הוא לא יכול לתת לכל מקום על התורן שלו לעלות

משה סולומון: בסוף אם אתה אומר, אלה הן הנקודות, בנקודות האלה יש צה"ל ובנקודות האלה יש לי בעיה עם צה"ל, בנקודות האלה צריך חיזוק הנדסי לתרנים של צה"ל, בואו תנו את התוכנית הזאת ונפעל, כי בסוף משרד התקשורת רוצה, משרד האוצר לא מתנגד, צה"ל מסכים

משה סולומון:  כל השחקנים פה נמצאים

אלעד מלכא: אדוני היושב-ראש, אני אשמח רגע לחדד

אלעד מלכא:  יש אתגרים לצה"ל, ואף על פי כן עוד לא מצאתי אף תשובה מניחה את הדעת למה אם יש תורן מסוים שחברה אחת עלתה עליו, לא יעלו עליו גם השתיים האחרות? זה יכול לפתור לא מעט בעיות כבר עכשיו

לימור סון הר-מלך: מול מי אתם עובדים?     

אלעד מלכא: דודו הזכיר כאן מקודם את חושן

אלעד מלכא:  אני העליתי את הנושא בפני מנכ"ל משרד הביטחון

אלעד מלכא:  אנחנו עובדים מול כל הדרגים בהקשר הזה

אלעד מלכא:  תשובה לדבר הזה עוד לא קיבלתי, תשובה מניחה את הדעת להקשר הזה

אלעד מלכא:  אנחנו נשמח מאוד מחר בבוקר להגיד לכל החברות, חברים, הנה החוזה, תחתמו עליו מול צה"ל, כל מקום שבו חברה אחת עלתה, שיעלו כל השלוש

לימור סון הר-מלך: ביהודה ושומרון מי אחראי על זה שתהיה קליטה? מי אחראי שיהיה לתושבים את הביטחון הזה?      

דודו כהן: כל חברה סלולרית מחזיקה רישיון של המינהל האזרחי

דודו כהן:  ראש המינהל האזרחי חתום על הרישיון

דודו כהן:  אני בעצם הרגולטור לצורך העניין

דודו כהן:  אני כמובן מסתייע במשרד התקשורת

דודו כהן:  אני חלק ממשרד התקשורת

דודו כהן:  צריך להבין, ההשפעה של משרד התקשורת היא מאוד מהותית ומשמעותית במיוחד לאור המצב שבכלל אין לי יכולת כרגע להטיל עיצומים כספיים

דודו כהן:  כמובן שמשרד התקשורת יחד איתי, אני חלק מהמשרד, לוחצים את החברות אבל בסופו של דבר הסמכות הפורמלית היא של ראש המינהל האזרחי, קמ"ט תקשורת

דודו כהן:  זה הסטטוס

אלעד מלכא: אחרי שזה נאמר, משרד התקשורת בהחלט רואה בזה אחריות של משרד התקשורת לוודא שתהיה שם קליטה

לימור סון הר-מלך: אוקיי, תודה

לימור סון הר-מלך:       יושב פה עוזר ותיק שבעזרת השם מתמודד על הרשות המקומית ביישוב קדומים

לימור סון הר-מלך:  הוא סיפר לי שהוא כתב, עוד מעט הוא ידבר על זה, מכתב לפני תשע שנים, ותשע שנים, לפחות זה אנחנו יודעים להגיד בוודאות, לא קרה שום דבר

לימור סון הר-מלך:  עולם כמנהגו נוהג והחיים של תושבי יהודה ושומרון בסכנה מתמדת

לימור סון הר-מלך:  אני מאוד שמחה על זה שיש מגמה ושינוי, אבל תסבירו לי איך זה יכול להיות

דודו כהן: אני לא יכול לענות לך באופן ספציפי על קדומים

לימור סון הר-מלך: לא קדומים

לימור סון הר-מלך:  אנחנו יודעים שהמציאות היא בכל יהודה ושומרון

דודו כהן: המציאות היא בכל יהודה ושומרון

דודו כהן:  אני אומר שהבעיה המרכזית היא כשל שוק שיש מבחינת החברות, ולא היה לנו אמצעים

דודו כהן:  עד רגע זה בעצם אין לנו אמצעים

דודו כהן:  אנחנו רק יכולים לפנות לחברות, לעשות איתם דיונים איטיים, ללחוץ אותם, לדרוש מהם

משה סולומון: אני שומע כאן פתרון ובסוף אין פה סגירת נקודה

משה סולומון:  בסוף אני מבין, אם הבסיס שלי הוא התרנים של צה"ל, ואם אני מבין שבנקודות מסוימות יש צורך בחיזוק הנדסי כזה או אחר, למה הדבר הזה לא קורה? בסוף יש פה חיי אדם

משה סולומון:  גם חיי אדם בהקשר הביטחוני, גם חיי אדם בהקשר הבטיחותי

משה סולומון:  יש למישהו בצה"ל איזשהו הסבר למה אי אפשר לתת יד חופשית לכל החברות לעלות על התרנים האלה? יד חופשית, הכוונה היא בצורה מסודרת

דודו כהן: אני לא הכתובת

משה סולומון: יש פה את צה"ל

דודו כהן: פה נציגי המינהל האזרחי

לימור סון הר-מלך: למינהל יש יכולת לאכוף את חברות הסלולר?     

דודו כהן: בדיוק על זה דיברנו

דודו כהן:  דיברנו על העניין של צו העיצומים

דודו כהן:  את יודעת מה יכולת האכיפה שלנו היום? זה לשלול להם את הרישיון

דודו כהן:  אני אומר לך שאם יעשו את זה, הם יקבלו את זה בשמחה רבה

משה סולומון: דודו, מי אחראי היום בצה"ל על סוגיית התרנים?      

דודו כהן: יש כמה גורמים

דודו כהן:  זה לא גורם אחד

דודו כהן:  יש מפקד קשר פיקודי של הפיקוד

משה סולומון: האם אתה יכול להגיע לשיח איתו עם המיפוי שיש לך?     

דודו כהן: אני כל הזמן בשיח איתו

משה סולומון: אני מנסה להבין ואני לא יורד לסוף דעתך בהקשר הזה

משה סולומון:  מצד אחד יש לך רצון גדול לפתור את הבעיה

משה סולומון:  אתה מבין את הבעיה

משה סולומון:  הציגו כאן משרד התקשורת בדיוק את הנקודה

משה סולומון:  למה אי אפשר פה לעשות איזשהו חיבור ולסגור את העניין?      

אלעד מלכא: אדוני היושב-ראש, אני אומר את זה בצורה עדינה

אלעד מלכא:  לצערי הרב בתוך צה"ל ומערכת הביטחון אין מספיק הירתמות לאירוע הזה

אלעד מלכא:  יש להם שתי חברות, אחת נותנת להם שירותים אזרחיים, אחת שירותים צבאיים, אז הם מאפשרים להן לעלות על התרנים שלהם

אלעד מלכא:  חברה שלישית בחוץ

אלעד מלכא:  זה אחד

דודו כהן: וגם לא בכל מקרה

אלעד מלכא: וגם זה לא תמיד

אלעד מלכא:  לפעמים הם אומרים, אתה צריך להוכיח לנו שככה וככה וככה

אלעד מלכא:  הדברים האלה, יש פתרונות אם רוצים

אלעד מלכא:  לצערי הרב אנחנו במרדף אחרי מערכת הביטחון בהקשר הזה למרות שהיא הגדירה את זה כצורך ביטחוני

אלעד מלכא:  אנחנו רודפים אחריה במקום שהיא תרדוף אחרינו

אלעד מלכא:  אנחנו בהחלט נשמח שצה"ל ומשרד הביטחון יפתחו את השערים בכל תורן צבאי, בכל בסיס צבאי

אלעד מלכא:  כל מקום שהם יקבלו אפשרות, אני לוקח את זה כמשימה כמשרד, לוודא שהחברות יגיעו לשם

משה סולומון: אוקיי

מירב בן ארי: אני יכולה להשלים רק לגבי הכניסה של חברה אחת לתורן להבדיל מחברות אחרות

מירב בן ארי:  אני לא מכירה שיש כזה פער

מירב בן ארי:  אני אשמח לדעת אם יש כזה פער, כי עמדת משרד הביטחון לפחות בייעוץ המשפטי, זה שאם חברה אחת עולה, אז כל השאר גם יכולות לעלות

מירב בן ארי:  אם יש איזשהו פער אנחנו נשמח לדעת

משה סולומון: עוד פעם, לא שמעתי

משה סולומון:  סליחה

מירב בן ארי: אמרתי שאם תורן צבאי נפתח לחברה אחת שהיא חברה אזרחית, אנחנו בעד לפתוח את זה גם לחברות האחרות, כמובן אחרי שהיא חותמת על כתב התחייבות וכו'

אלעד מלכא: תחת הסכם

אלעד מלכא:  ברור

אלעד מלכא:  אני אשמח ברשותך, אדוני היושב-ראש, אם אפשר לבקש שהמינהל האזרחי יעביר למשרד הביטחון רשימה כזאת

משה סולומון: למה אי אפשר לעשות פה איזשהו כינוס קודקודים קטן ולסגור את הפינה הזאת? הרי כולנו מבינים את הצורך

מירב בן ארי: התרנים הצבאיים למיטב הבנתי לא מספקים פתרון שלם לבעיה

משה סולומון: אני חדש בעניין ואני מנסה לשאול שאלות פשוטות

מירב בן ארי: התרנים הצבאיים לא מספקים פתרון שלם

משה סולומון: נכון, אבל הם מתחילים את הפתרון

מירב בן ארי: אולי

מירב בן ארי:  אני לא אשת מקצוע כזאת

משה סולומון: בסוף, אני מניח שיש פה איזה קילומטראז'

משה סולומון:  אגב, אני מכיר את הדיונים האלה מימיו של מוטי יוגב

משה סולומון:  אני לא מבין איך יכול להיות, אם כל השחקנים כאן מבינים את הצורך, מבינים את הבעיה, יש להם את הפתרונות וזה לא קורה

משה סולומון:  אם אני מבין שהבעיה היא נקודות המיקום של אותם משדרים ולאפשר לכלל החברות להיכנס ונקודת המוצא היא הצבא, אז למה אנחנו לא עושים את הדבר הזה?     

דודו כהן: אדוני היושב-ראש, אני קודם כל רוצה להבהיר נקודה אחת

דודו כהן:  אתה דיברת על הדיונים שהיו מימיו של מוטי יוגב

משה סולומון: זה מה שאני יודע

משה סולומון:  אני מניח שהיו עוד לפני זה

דודו כהן: בסדר, אבל אנחנו לא נשארנו באותו מצב

דודו כהן:  המצב היום הוא הרבה יותר טוב מהמצב שהיה בתקפה של מוטי יוגב

דודו כהן:  אנחנו גם הקמנו המון אתרים עד אז

דודו כהן:  עדיין חסרים עשרות של מתקנים ברחבי יהודה ושומרון

דודו כהן:  צריך גם לקחת בחשבון, זה שטח טופוגרפי קשה

דודו כהן:  זה לא מישור החוף וזה לא גוש דן

דודו כהן:  הכול שם קשה מאוד וצריך כמה עשרות של מתקנים

דודו כהן:  אנחנו בשנים האחרונות הוספנו הרבה מאוד מתקנים

דודו כהן:  אפשר לתת את הנתונים

דודו כהן:  אין לי כרגע פה את כל הנתונים אבל אני יכול לתת

משה סולומון: אנחנו נבקש מחבר הכנסת משה טור פז לומר

משה טור פז: קודם כל בתור מי שנוסע בעיקר בכביש 60, אז אני חייב לומר שהעובדה שאפילו הציר הזה לא מכוסה כמו שצריך מעידה

משה טור פז:  אם אתה נוסע לנווה דניאל היום ואתה יודע שיש לך בעיקול הזה ועיקול ההוא, ואחר כך אתה ממשיך לגוש עציון ויש לך עוד אחד לכפר עציון

משה טור פז:  גם בצירים המרכזיים אין היום קליטה מספיקה ואני כבר לא מדבר על אפילו איפה שהיה היום הפיגוע בתקוע בנקודות מסוימות ליד נוקדים, ועוד

משה טור פז:      אני רוצה לשאול את השאלה הבאה בעיקר למשרד התקשורת

משה טור פז:  הנחת העבודה מדבריך שאני הבנתי, אלעד, הייתה שאתם תובילו אבל הם בעצם יאפשרו

משה טור פז:  משרד הביטחון יאפשר

משה טור פז:  אני מכיר מצה"ל לא מעט טענות שגם המצב הנוכחי מאוד מקשה על תפקוד כוחות בשטח

משה טור פז:  למה שבעצם משרד הביטחון פה לא יהיה הגורם המוביל והמבצע? מהיכרותי איתו, כשהוא רוצה הוא מבצע מאוד מהר ומאוד חד וצריך להגדיר את זה כמשימה

משה טור פז:  למה בעצם שהוא לא יהיה המוביל?     

משה סולומון: לא בטוח שהוא יתנגד לזה

משה טור פז: אני שואל

אלעד מלכא: אני לא מגדיר משימות למשרד הביטחון

משה טור פז: אבל אנחנו כן

אלעד מלכא: אני יודע מה האחריות שלנו כמשרד התקשורת לאירוע הזה

אלעד מלכא:  בכל מקום שתהיה אפשרות לעלות על תורן צבאי, אנחנו נדאג שחברות הסלולר יגיעו לשם

אלעד מלכא:  זה אנחנו נעשה גם עוד לפני צו העיצומים

משה טור פז: אז אני שואל לא אתכם, האם יש אפשרות שמשרד הביטחון פה יעשה את הדבר הזה כי זה אינטרס שלו לא פחות ואולי יותר

משה טור פז:  לא דיברתי על השיפור, אני מדבר על מה שצריך לעשות עכשיו

דודו כהן: יש לנו מיפוי, אנחנו יודעים מה צריך לעשות

משה טור פז: מה עוצר אתכם?     

משה סולומון: הפעלת העיצומים?      

דודו כהן: בסופו של יום מי שצריך להקים מתקנים זה חברות הסלולר, ושמעת פה את התשובה של נציג האוצר

דודו כהן:  בסופו של יום הדרישה היא מחברות הסלולר, אז גם כשאתה מאפשר להן, יש להן סדרי עדיפויות שלהן

דודו כהן:  אם לדוגמה לחברת פלאפון סך, סך הכול לשנת העבודה 2023 יש 30 מתקנים בתוכנית העבודה שלהם בכל ישראל, אז אנחנו באנו ואמרנו, לפחות דורשים 20% באיו"ש

משה טור פז: תראה, אנחנו בוועדה הזו כשדנו בעבר בסוגיית הקמת גדרות, מכשולים וכו', ראינו שסדרי העדיפויות הם שאלה של החלטה

לימור סון הר-מלך: בדיוק על זה אני רוצה להתייחס

לימור סון הר-מלך:  לפני הדיון כאן דיברתי עם מנכ"לית מועצת יש"ע, שירה ליבמן, והיא אמרה לי, זה בכלל לא הסיפור

לימור סון הר-מלך:  היא אמרה לי, תדעי לך, החברות, זה רווחי להן

לימור סון הר-מלך:  הן רוצות

לימור סון הר-מלך:  הם אומרים שפשוט מי שמונע מהם זה המינהל האזרחי

לימור סון הר-מלך:  היא אומרת, אני מוכנה להביא את החברות שהן מעוניינות

לימור סון הר-מלך:  הן רוצות

לימור סון הר-מלך:  זה לא הבעיה של החברות

דודו כהן: אני אומר לך, חברת הכנסת לימור, המינהל האזרחי לא מונע

דודו כהן:  בדיוק הפוך

דודו כהן:  אני נפגשתי גם עם שירה

דודו כהן:  אנחנו מכירים

דודו כהן:  הצגנו לה את הנתונים ואני מוכן, אגב, לכל אתגר כזה שהחברות אכן יבואו

דודו כהן:  אלעד תיאר פה מצב - - -      

אלעד מלכא: כל דבר כזה, אני אשמח לדעת ממנו, מקום שהמינהל האזרחי מעכב

אלעד מלכא:  בחלק מהמקומות יש לנו יכולת לדחוף שם יותר

אלעד מלכא:  דודו עושה עבודה

אלעד מלכא:  ככל שאני מכיר בחצי שנה האחרונה, הוא עושה עבודה מאוד טובה שם

אלעד מלכא:  אם יש שם איזשהו מקום שיש חברה שרוצה והברקס הוא המינהל האזרחי, אנחנו נשמח לשמוע

משה סולומון: אוקיי, תודה

משה סולומון:       תציג את עצמך

עוזאל ותיק: עוזאל ותיק מקדומים

עוזאל ותיק:  אני בעצם המשתמש

עוזאל ותיק:  אני הלקוח

עוזאל ותיק:  20 שנה אני נוסע לירושלים כל יום לעבודה וחזרה, מכיר את הכבישים ביהודה ושומרון מצוין

עוזאל ותיק:  אני רגע מקריא קטנים ממכתב שכתבתי לוועדה

עוזאל ותיק:  "ראשית, שמחתי לשמוע שהחלטתם להרים את הכפפה ושאתם יוזמים קריאה לטיפול בבעיות חוסר הקליטה הסלולרית ביהודה ושומרון שמשבשת את שגרת החיים והעבודה למתניידים בכבישי איו"ש

עוזאל ותיק:  קטעים רבים מידי וארוכים מידי של הכביש הינם ללא קליטה

עוזאל ותיק:  לא ניתן לבצע בהם שיחות

עוזאל ותיק:  כמובן שגם הסביבה הביטחונית זה אי נעימות

עוזאל ותיק:  לצערי לא רק שלא חל שיפור, אלא גם בשנים האחרונות חלה הרעה משמעותית של אזורי הקליטה"

עוזאל ותיק:  את המכתב הזה כתבתי לוועדה הזו ב-2014, לפני יותר מתשע שנים

עוזאל ותיק:  מה השתנה? אני נמצא בשטח

עוזאל ותיק:  מה שהשתנה זה שנהיה יותר גרוע

עוזאל ותיק:  היום גם ביישובים עצמם, לא רק בדרכים - - -      

משה סולומון: על בסיס מה אתה אומר שנהיה יותר גרוע?     

עוזאל ותיק: על בסיס הפלאפון שלי ועל בסיס הפלאפון של אשתי ושל אימא שלי, שלא קולט, והחברים שלנו

עוזאל ותיק:  היה לנו פיגוע בקדומים לפני שבוע וחצי ובמהלך הפיגוע לא הופתענו אבל נוכחנו שבעיות קליטה הן גם סכנה ביטחונית

עוזאל ותיק:  דיברו פה קודם על החיילים

עוזאל ותיק:  חברי כיתת הכוננות שקופצים למקום, אין להם קליטה

עוזאל ותיק:  אתה לא יכול לתקשר איתם

עוזאל ותיק:  אני הייתי במוקד היישובי, אין קליטה, כי באזור של המוקד, באזור של הבית שלי אין קליטה, אז גם באירועים ביטחוניים אי אפשר

עוזאל ותיק:  אני שומע את הדברים, הכול בסדר

עוזאל ותיק:  בבקשה, אני מתחנן שלא נגיע למצב שעוד תשע שנים נבוא לפה עוד פעם ונדבר על אותם הדברים

משה סולומון: אוקיי, תודה רבה

משה סולומון:       חבר הכנסת צבי סוכות

צבי ידידיה סוכות: תודה רבה

צבי ידידיה סוכות:  קודם כל אני רוצה לספר פה סיפור

צבי ידידיה סוכות:  ערב פסח 2014, הדס וברוך מזרחי יוצאים מביתם שבעיר מודיעין לכיוון קריית ארבע לליל הסדר עם ההורים

צבי ידידיה סוכות:  ברוך היה סגן ניצב במשטרה, ראש יחידת הסייבר של משטרת ישראל

צבי ידידיה סוכות:  איתם ברכב ארבעה מתוך חמשת ילדיהם

צבי ידידיה סוכות:  ערב פסח בדרך לליל הסדר, משפחה נורמטיבית, רק מה, רבע שעה לפני שהם עברו בנקודה הספציפית הזו, מחבלים ממשוחררי עסקת שליט מבצעים שם ירי על רכבים יהודים שעוברים אחד אחרי השני, מדובר על המחסום מכיוון חוצה יהודה, והם יורים על יהודים

צבי ידידיה סוכות:  אגב, אחד מהם, אלמוג מזרחי, מקבל היום אות הצטיינות במג"ב, אחד מאלה שנפצעו שם

צבי ידידיה סוכות:  בכל מקרה לעניינו

צבי ידידיה סוכות:  רבע שעה קודם מחבלים מתחילים לבצע שם ירי

צבי ידידיה סוכות:  המחבל בחקירה שלו, כשתפסו אותו הוא אמר שהוא בחר את המקום הספציפי הזה כי הוא ידע שאין שם קליטה סלולרית

משה סולומון: איפה זה?     

צבי ידידיה סוכות: קצת אחרי מחסום חוצה יהודה לכיוון קריית ארבע

צבי ידידיה סוכות:  רבע שעה לפני שהם עוברים שם מחבלים יורים, והיהודים שנפגעים, כמה וכמה רכבי יהודים שנפגעים שם ומתקשרים למשטרה ולא מצליחים להתקשר עד שהם מגיעים למקום עם קליטה ומתקשרים ומדווחים בעצם שירו עליהם עכשיו במקום מסוים, ועד שזה מגיע, מגיע בסוף ג'יפ צבאי לשטח, אבל בגלל שהקליטה כל כך משובשת, התקשורת לא עברה

צבי ידידיה סוכות:  הם לא הצליחו להסביר לצבא איפה בדיוק המחבלים, והג'יפ הגיע לחפש את המחבלים, הכול לפני שמשפחת מזרחי עוברת

צבי ידידיה סוכות:       הג'יפ מגיע ולא מצליח לאתר את המחבלים כי לא הצליחו להסביר לו איפה הם נמצאים

צבי ידידיה סוכות:  בסופו של דבר משפחת מזרחי עוברת שם, חוטפים 45 קליעים ברכב שלהם

צבי ידידיה סוכות:  ברוך נרצח במקום

צבי ידידיה סוכות:  הדס חוטפת שלושה קליעים

צבי ידידיה סוכות:  הילדים שלהם נשכבים על הרצפה, בנס לא נפגעים, והדס גיבורה, מצליחה לחלץ את הרכב 700 מטר קדימה כשהרגל של ברוך בעלה עדיין על הגז

צבי ידידיה סוכות:  הדבר הזה, אדוני היושב-ראש, הוא קורה מסיבה אחת, כי לא הייתה שם קליטה, חוץ מכל הסיבות של הטרור שאנחנו כבר מכירים, כי הרי רבע שעה המחבלים חגגו שם, רבע שעה של פיגוע ירי מתמשך, כשהדיווח כבר מגיע לצבא ומגיע למשטרה, ואנחנו מדברים פה על סגן ניצב משטרת ישראל ומשפחה ואלמנות ויתומים, אנשים שעד עכשיו מצולקים מהדבר הזה, וזה קורה בגלל הדבר הזה

צבי ידידיה סוכות:       גם היום בבוקר אנחנו רואים פיגוע בצומת תקוע, דיברת על זה בהתחלה

צבי ידידיה סוכות:  יהודי נפצע גם מפיגוע ירי

צבי ידידיה סוכות:  כל הכביש שם באזור תקוע, יש בו רצף של שיבושי קליטה

צבי ידידיה סוכות:  דיברו פה על אחרי שאתה נקלע לאירוע עד שאתה תזעיק את המשטרה

צבי ידידיה סוכות:  אני אומר לך, אדוני היושב-ראש, שרוב הסיפורים ביהודה ושומרון זה עובד הפוך, המחבלים בוחרים הרבה מאוד פעמים דווקא את המקומות שבהם אין קליטה, כי הם יודעים שככה זה עובד, כי הם יזרקו אבנים ויזרקו בקת"בים ועד שמי שחטף יגיע למקום עם קליטה ועד שהוא יגיע למשטרה ועד שהוא ידווח ועד שיצליחו לתקשר, כי גם החיילים משתמשים ברשת הסלולרית כדי להבין לאיפה הם מגיעים

צבי ידידיה סוכות:  הדבר הזה בסופו של דבר קורה בגלל שאין קליטה במקומות הללו

צבי ידידיה סוכות:  אגב, זה ברוך מזרחי ומשפחתו, השם יקום דמו

צבי ידידיה סוכות:  שוב, הדם שלו בעיניי דורש את הדבר הזה, אבל הוא לא היחיד

צבי ידידיה סוכות:  יש עוד הרבה מאוד סיפורים כאלה

צבי ידידיה סוכות:       יש כאן, אני חושב, תמימות דעים של כל היושבים מסביב לשולחן וזה דבר נדיר בבית הזה, שהדבר הזה חייב להתבצע ולא כמו שאמרו קודם, כמו בכל מדינת ישראל, כי ביהודה ושומרון יש שוני

צבי ידידיה סוכות:  ביהודה ושומרון קודם כל יש לנו סכנות ביטחוניות

צבי ידידיה סוכות:  אנחנו מדברים על מאות אירועים של אירועי פח"ע

צבי ידידיה סוכות:  יושב פה יגאל להב, ראש מועצת קרני שומרון שלידם זה קורה

צבי ידידיה סוכות:  יושב פה עוזאל ותיק מקדומים

צבי ידידיה סוכות:  אנשים נמצאים כאן מכל יהודה ושומרון

צבי ידידיה סוכות:  אין משפחה ביהודה ושומרון שלא מכירה לפחות מישהו אחד שנפצע באירועי פח"ע האלה, ובסוף הסתבך כי אין קליטה למוקד ואין קליטה למשטרה, ועד שאתה מצליח לספר משהו

צבי ידידיה סוכות:       למרות שיש כאן הסכמה תמימת דעים, בצה"ל אומרים את זה, בהתיישבות אומרים את זה, מוקדי הביטחון אומרים את זה

צבי ידידיה סוכות:  יושבים פה הנציגים של המינהל האזרחי

צבי ידידיה סוכות:  מה שאני שומע כאן בסופו של דבר, שאין סיבה אמיתית שהדבר הזה נתקע

צבי ידידיה סוכות:  אני יודע לספר לך, אדוני היושב-ראש, שהיום שר האוצר כבר החליט שהוא מקצה לעניין הזה 50 מיליון שקל כדי לקדם תוכנית שתפתור את הדבר הזה

צבי ידידיה סוכות:       אני פונה מכאן אליכם, מי שזה אצלכם בידיים

צבי ידידיה סוכות:  הדבר הזה יקרה

צבי ידידיה סוכות:  דיברתם מקודם, לא עובר, אז זה יקרה בעזרת השם

צבי ידידיה סוכות:  יושב פה גם יוני

צבי ידידיה סוכות:  מקדמים את זה

צבי ידידיה סוכות:  זה אמור לקרות בזמן הקרוב

צבי ידידיה סוכות:  חברים, אנחנו מתחננים אליכם

צבי ידידיה סוכות:  בסוף זה חיי אדם הדבר הזה

צבי ידידיה סוכות:  זה באמת חיי אדם

צבי ידידיה סוכות:  תסתכלו על ברוך מזרחי

צבי ידידיה סוכות:  כל ביורוקרטיה שאתם יכולים איכשהו להיתקע בה, בסוף תמיד תזכרו את התמונה של האיש הזה

צבי ידידיה סוכות:  תזכרו שבסוף כל עיכוב קטן יכול להוביל לעוד משפחת מזרחי, כי אין תירוצים

צבי ידידיה סוכות:  בסוף אני מקווה ששר האוצר יצליח כן לגרום לזה שהדבר הזה יקרה, וכן, הכסף הזה יגיע והדברים האלה ייבנו, אבל ככל שזה תלוי בכם אנחנו פה מתחננים שהדבר הזה יתבצע

משה סולומון: הדברים החשובים שאמר חבר הכנסת צבי סוכות, בסוף אנחנו בקצה אחראים לחיי אדם ממש

משה סולומון:  זה לא רק איכות חיים כמו שיש לנו בהרבה מקומות, אלא זה ממש חיי אדם, ולכן גם הנקודות שהביא כאן חבר הכנסת צבי סוכות הן מאוד חשובות

משה סולומון:  אני יודע שלדבר הזה יש פתרון וזה נמצא כאן וזה נוכח בשולחן, וזה רק עניין של לשבת על המדוכה ולתת בסוף תשובות

משה סולומון:  בסוף אנחנו מבינים שהעסק הזה לא יושב על כסף

משה סולומון:  זה יושב על החלטה של כל הנוגעים בדבר לבצע את זה והדבר הזה ייצא לאור

משה סולומון:  כפי שאמר גם חבר הכנסת צבי סוכות, גם אנוכי דיברתי עם כל הנוגעים בדבר, גם שר האוצר וגם עם שר התקשורת כדי להבין מה מונע, ואני מבין שהדברים שמונעים הם באמת מזעריים בכדי שאנחנו נזלזל בדבר הזה

משה סולומון:       מאחר ויש לנו פה שני דיונים, אני יודע שאפשר להגיד עוד הרבה דברים, אז ככה רק להגיד בקצרה

משה סולומון:  מייד אחרי הדברים שלך אנחנו נעבור לדיון הבא של התשתיות, רק אני מבקש שזה יהיה קצר

אבי רואה: אבי רואה, ראש מועצה מקומית שער שומרון

אבי רואה:  אני תושב יו"ש הרבה שנים, מכיר את המערכות

אבי רואה:  כמו שאמר פה עוזאל ותיק, כמו שגם היושב-ראש אמר, מאז תקופת מוטי יוגב ושות' הדברים פה נדרשים וכו'

אבי רואה:  פשוט צריך לצאת מהקופסה

אבי רואה:  אמרה פה נציגת משרד הביטחון, הייעוץ המשפטי, הגברת מירב

אבי רואה:  אני חושב שצריך להטיל את המשימה הזאת על משרד הביטחון

אבי רואה:  שאר החברים, אם זה האוצר ואם זה התקשורת שיצטרפו לעניין הזה

אבי רואה:  משרד הביטחון כמו שאמר המשנה למנכ"ל פה של משרד התקשורת, כשהוא רוצה לעשות משהו, אז הוא יודע לעשות משהו

אבי רואה:  הוא יודע לעשות אותו גם נכון

אבי רואה:  במקרה דנן גם מדובר על ביטחון

אבי רואה:  מדובר פה על תשתית מצילת חיים

אבי רואה:  כך צריך להסתכל על זה וזה עניין של משרד הביטחון ביו"ש

אבי רואה:  ביו"ש מי שאחראי, הריבון הוא אלוף הפיקוד מטעם המדינה/משרד הביטחון

אבי רואה:  זה הפתרון

אבי רואה:      נקודה נוספת בקצרה

אבי רואה:  ביו"ש אין תוכנית אב לתקשורת

אבי רואה:  יושב פה המשנה למנכ"ל

אבי רואה:  אם היושב-ראש יטיל או יבקש ממשרד התקשורת להכין תוכנית אב לתקשורת בכל מרחב יו"ש, אז אנחנו לא נדון בנקודה כזו או בנקודה אחרת

אבי רואה:  אמרה פה הגברת לימור שלא היו שינויים בתשע השנים האחרונות

אבי רואה:  אני חולק עליה

אבי רואה:  כמו שאמר פה דודו, היו שינויים לפחות בוואדי חרמיה שזה מקום קריטי

אבי רואה:  הועמדה שם אנטנה, הושקעו שם לא מעט כספים וכו', אבל זה נקודתית וצריך לעשות משהו הרבה יותר רחב, הרבה יותר מקצועי והרבה יותר ממצה

אבי רואה:  תודה רבה

משה סולומון: תודה רבה

משה סולומון:  אני אסכם בסוף הדיון את שני הנושאים האלה

משה סולומון:  אנחנו כרגע נעבור באמת לדיון של סוגיית התשתיות ביו"ש

משה סולומון:  אנחנו רוצים לקבל סקירה

משה סולומון:  מאחר וזה דיון המשך אני לא אפתח ואסביר מה עשינו

משה סולומון:  אנחנו רוצים לקבל למעשה סקירה בנושא הכבישים האדומים ביו"ש

משה סולומון:  בפעם הקודמת היה לנו פה איזושהי סתירה בין הנתונים של המשטרה לבין הנתונים של הרלב"ד לבין הנתונים של הצבא עצמו, אז א', להבין גם האם יש תוכניות פעולה מיידיות שניתן לקיים בכבישים האלו, אותם כבישים אדומים, וגם הסיפור של הוספת תאורה בכלל בכל הכבישים האלה

משה סולומון:  הדבר האחרון זה הסוגיה של תוכנית החומש

משה סולומון:  אנחנו יודעים שיש תוכנית חומש מסודרת

משה סולומון:  איפה אנחנו עומדים בתוך התוכנית הזאת? נשמח לשמוע

משה סולומון:       משרד התחבורה

אבי דרוט: אבי דרוט, נציג משרד התחבורה

אבי דרוט:  אנחנו נציג, אני, משרד האוצר מה הסטטוס העתידי שלנו, ונסכם

אבי דרוט:  תודה

דניאל שוורץ: שלום, דניאל שוורץ, אגף התקציבים, משרד האוצר

דניאל שוורץ:  אני אומר שבתוכנית חומש הדרכים הולך להיות השקעה ביהודה ושומרון, מאוד מאסיבית, אגב, בהתאם להמלצת דרגי המקצוע, בהתאם לתוכנית האסטרטגית לדרכים שמשרד התחבורה עמל עליה ותיעדף אותה ודייק אותה במשך הרבה מאוד שנים

דניאל שוורץ:  כמובן כלולים בה לא מעט כבישים ביהודה ושומרון – משתלות אלפי מנשה, כביש 5066, צומת אריאל, צומת תפוח, אזור היציאה מבית אל באזור רמאללה, צומת חוסן-אלעזר, שער בנימין-צומת המשטרה הבריטית וכו'

משה סולומון: כל מה שאמרת כרגע זה כבישים שהם?     

דניאל שוורץ: מתוקצבים לביצוע כבר במהלך החומש הקרוב

דניאל שוורץ:  הם בתוך תוכנית החומש

דניאל שוורץ:  כמובן לא כולם מתוקצבים ישר

דניאל שוורץ:  יש עוד דברים שצריך לעשות להם הכנות

משה סולומון: זה על פי סדר מסוים של רמת בטיחות נדרשת?     

דניאל שוורץ: לא, כל הכבישים האלה, צריך באופן כללי לתקצב אותם גם להרחבה, גם לשיפוץ על הדרך שעושים לכביש, צרכים תחבורתיים שהם גם בטיחותיים אבל גם תחבורה רגילה, להגיע ממקום למקום שזה גם חשוב

דניאל שוורץ:       מעבר לזה יש לנו הקצאת תקציב ייעודית בנושא תאורה ביהודה ושומרון בסך 200 מיליון שקל, וכן כבישים שבמשך הרבה מאוד שנים לא טיפלו בהם מכל מיני סיבות והם היו בסטנדרט מאוד נמוך, אז בסיכום התקציבי יש 600 מיליון שקל עבור שיקום של הכבישים האלה במהלך החומש הקרוב

דניאל שוורץ:      מעבר לזה יש גם כמובן מוקדי סיכון על פי תיעדוף מקצועי של חברת נתיבי ישראל שסופרת תאונות דרכים, גם כמות תאונות דרכים וגם כמות הנפגעים בתאונות דרכים לפי חומרה

דניאל שוורץ:  יש לא מעט מוקדי סיכון ביהודה ושומרון שעלו בתיעדוף, ולכן חברת נתיבי ישראל תטפל בהם

דניאל שוורץ:  זה סל ארצי, זה לא רק ביהודה ושומרון

דניאל שוורץ:  מה שהכי דחוף, כבר עכשיו

דניאל שוורץ:  מתחילים תכנון

משה סולומון: כמה כבישים אדומים וצמתים אדומות יש?     

דניאל שוורץ: זה לא רק של כביש אדום

דניאל שוורץ:  כביש 60 הוא כביש נורא ארוך

דניאל שוורץ:  אנחנו צריכים לדבר על מקטע מסוים

משה סולומון: ככה זה עובד, אגב, גם ברמה ארצית

דניאל שוורץ: לשנה הקרובה יש חמישה מוקדי סיכון ביהודה ושומרון

משה סולומון: כשאתה אומר מוקדי סיכון, מאיזה בחינה זה?     

דניאל שוורץ: צומת שיש בה בעיה, שיש בה הרבה נפגעים ושיש מה לעשות מבחינה הנדסית שם

דניאל שוורץ:  זה לא סתם סטטיסטי

דניאל שוורץ:  יש שם במקרה הרבה תאונות, שיש דרך לשפר מבחינה הנדסית את הצומת כדי להפחית בצורה מאוד דרמטית את כמות הנפגעים

דניאל שוורץ:  בשנה הקרובה יש חמישה מוקדים ביהודה ושומרון

קריאה: יש תשע

קריאה:  המספר העדכני הוא תשע

משה סולומון: יש מספר מוקדים שיש להם בעיה בטיחותית כזו או אחרת

משה סולומון:  כמה כאלה יש בכלל ביו"ש?     

טופז פלד שטיינברג: יש כמעט 15, חלקם זוהו ואושרו לאחרונה והם עכשיו צריכים להתחיל תהליך

טופז פלד שטיינברג:  הם לא יקרו השנה כי יש פה תהליך של תכנון, כמובן הכול בהתאם לתקציבים מתוך סך הכול כמובן בכל הארץ

טופז פלד שטיינברג:  נדמה לי שזה בין רבע לשליש ביו"ש, אני לא בטוחה בדיוק במספרים

טופז פלד שטיינברג:  בסופו של דבר יש את התקצוב הארצי

משה סולומון: ה-15 שאמרת הם רק ביו"ש

טופז פלד שטיינברג: אני לא מדייקת בהכרח במספר

טופז פלד שטיינברג:  משהו בין 12 ל-15 נדמה לי שמאושרים כרגע, שהם מתחילים את התהליך

משה סולומון: מה זה המושג "מאושרים"?      

טופז פלד שטיינברג: מאושרים בוועדה

טופז פלד שטיינברג:  יש ועדה של מוקדי סיכון שבוחנת את כל מה שנאמר פה על מספר התאונות, מאפייני הצומת מבחינה הנדסית ומאפייני המקום, אם יש פוטנציאל תשתיתי

משה סולומון: פעם שעברה ראינו שיש פער בנתונים בין מה שהמרחב האזרחי יודע לבין מה שהמשטרה אומרת לבין מה שהמינהל האזרחי אומר

משה סולומון:  איך את קובעת שזה 15?     

טופז פלד שטיינברג: קודם כל זה לא אני

משה סולומון: לא את, מי שקובע

טופז פלד שטיינברג: בשביל הפער הזה חושב לפני כמה שנים פקטור מסוים על בסיס כל הנתונים, השוואה בין נתוני יו"ש לנתונים הכלל-ארציים והפוטנציאל לצערנו שיש, ויש פקטור מסוים שמיושם על יו"ש

טופז פלד שטיינברג:  לאחרונה בעקבות הבנה שיש עוד נתונים שכנראה אפשר לקבל, אז יש כרגע דיונים על קבלת נתונים נוספים ככל שיש, משטרה, אולי אפילו צבא, וזה איזשהו תהליך כרגע

טופז פלד שטיינברג:  ככל שהנתונים האלה, ניתן לטייב אותם, אז הפקטור יתעדכן בהתאם

עוזאל ותיק: אתם משקללים גם את הערבים או רק את היהודים?     

טופז פלד שטיינברג: כל המידע שיש ושוקלל בפנים

משה סולומון: הייתה לי שיחה מקדימה עם הרלב"ד והם משקללים גם את הנוסעים הערבים, אבל שהם קורים במרחב האזרחי של שטחי C

קריאה: כן, נכון מאוד

משה סולומון: אוקיי

משה סולומון:  רק כדי לסגור את הנקודה, אמרנו שיש תשעה מקטעים מתוך ה-15 כרגע שמדוברים מהרלב"ד?      

קריאה: רק תשעה

משה סולומון: תשעה זה מתוך ה-15 או שיש לך מספר אחר?      

קריאה: אני לא יודע לדבר על ה-15, אני יודע לדבר על התשעה

דניאל שוורץ: מתוך ה-15 וכמובן גם השישה האחרים הם בתכנון מפורט, נכנסים לתהליך שכמובן לוקח טיפה זמן עד שאפשר לבוא עם הטרקטורים לשטח

דניאל שוורץ:  מכיוון שזה תקציב שהוא חמש שנתי בסיכום בין המשרדים, אז כמובן שבמידה ובאמת יהיה מה לעשות, אז נתקצב אותם והם יצאו לביצוע

משה סולומון: אוקיי, תודה

משה סולומון:       משרד התחבורה

אלי בוקובזה: שלום לכולם, אלי, סגן סמנכ"ל תפעול ואחזקה בנת"י

אלי בוקובזה:  נמצאים איתנו פה ביחד מנהל מרחב יו"ש שאחראי מטעמנו על המרחב ונציג חטיבת הפיתוח

אלי בוקובזה:  כמו שנאמר כאן על ידי משרד האוצר, יש תקצוב שיועד בתוכנית החומש הקרובה לטובת מרחב יו"ש הן בהיבט פרויקטי פיתוח שחברי יתייחס עוד מעט, והן בהיבט פרויקטי אחזקה

אלי בוקובזה:  סך הכול אנחנו מדברים בחומש על 800 מיליון שקל שתוקצב לטובת אחזקה ביו"ש

אלי בוקובזה:  כשאני אומר אחזקה זה לא אחזקה שוטפת שזה וקטור תקציבי נפרד שקורה במהלך השנים וימשיך ללוות אותנו גם בחומש הקרוב, אבל און-טופ על זה עוד כ-800 מיליון שקל

אלי בוקובזה:  600 מתוכם מוקצבים לטובת תשתיות ועוד 200 לטובת תאורה

אלי בוקובזה:  כרגע התוכנית נמצאת בשלבי גיבוש

אלי בוקובזה:  בסיס המידע כבר קיים אצלנו

אלי בוקובזה:  כרגע אנחנו נמצאים בדיונים גם עם גורמי יו"ש, גם מינהל אזרחי, גם משטרה כדי לגבש את הנקודות שיכנסו לתוך התוכנית

משה סולומון: מה לוחות הזמנים?     

אלי בוקובזה: אני מעריך שבשבועות הקרובים התוכנית תסוכם באופן רשמי למול משרד התחבורה ואז נצא ליישום שלה

אלי בוקובזה:  צריך לזכור שזה תוכנית חמש שנתית שנצטרך ליישם אותה בארבע וחצי שנים, כי כבר חצי שנה נגמרה מהשנה, אבל יכולת הביצוע קיימת

אלי בוקובזה:  נוכל לממש אותה בתקופה הזאת

משה סולומון: אנחנו נקיים מייד אחרי החזרה מפגרה דיון בנושא הזה כאן

משה סולומון:  אני אשמח לדעת אחרי שיש את עבודת השטח בשבועות הקרובים, מה הם לוחות הזמנים

אבי דרוט: אני רוצה רגע להסביר

אבי דרוט:  לוחות הזמנים הם חמש שנים

אבי דרוט:  יש לנו תקציב של כ-160 מיליון שקלים בשנה לבצע

אבי דרוט:  זה תחזוקה שוטפת

אבי דרוט:  זה לקחת כבישים ולהעלות את הסטנדרט שלהם, אז אני לא באמת צריך לתת תוכנית עבודה שנתית

אבי דרוט:  זה לא רלוונטי

אבי דרוט:  יש לי חמש שנים לבצע את כל הכסף וזה יבוצע

משה סולומון: יפה מאוד שאתה אומר את זה

משה סולומון:  אמרו את זה הרבה לפניך

משה סולומון:  אם תוכנית עבודה של חומש אומרת, אני בעוד חמש שנים מסיים, אלה הדברים שאני אעשה ואלה הן הפעולות שאני אעשה, מצוין, אז זה מה שיהיה, אבל אם אין את זה אנחנו צריכים לפקח תוך כדי תנועה

אבי דרוט: לגמרי

אבי דרוט:  יש, אבל מה שפה גורר זה הכסף

אבי דרוט:  יש את הכסף, אפשר לבצע

אבי דרוט:  כשאין כסף אז תוכנית עבודה מעניינת

אבי דרוט:  כשיש כסף אז תוכנית עבודה היא קורית בגלל הכסף

משה סולומון: יש פה נציג האוצר?     

אבי דרוט: נציג האוצר יצא ויש את הכסף

משה סולומון: אני יודע שיש את הכסף

משה סולומון:  אתה אומר, יש לי כסף, אני עובד

משה סולומון:  בסוף המציאות היא שיש תוכנית עבודה, יש הבנה כמו הדיון הקודם

משה סולומון:  הדברים לא קורים

משה סולומון:  אם בעוד חמש שנים נגלה שלא קרה - - -      

אבי דרוט: זה לא דומה

אבי דרוט:  זה אחזקה

אבי דרוט:  יש כסף, יש תוכנית וזה עובד

אבי דרוט:  אין פה חסמים של צה"ל, תרנים וכאלה

אבי דרוט:  לא מעניין בכלל

אבי דרוט:  אנחנו נכנסים לכביש ועושים אותו

אבי דרוט:  זה קורה

משה סולומון: אוקיי

אלי בוקובזה: אני אמשיך

אלי בוקובזה:  התוכנית היא ברמה קשורה

אלי בוקובזה:  לצורך העניין, אנחנו נדע להגיד כשהתוכנית תסוכם לאן אנחנו מתכננים להיכנס בחומש הקרוב, וניתן יהיה גם למדוד את זה בסוף החומש, מה עשינו ומה לא עשינו מתוך הסיפור הזה, כשהכוונה כמובן וגם היכולת היא לבצע את זה

משה סולומון: אנחנו נשמח אחת לאיזושהי תקופה מסוימת להבין איפה זה עומד, כי בסוף אנחנו לא רוצים להגיע לעוד ארבע שנים לגלות שהדברים האלה לא קרו

אבי דרוט: אנחנו בהחלט נשמח לתת סטטוס חד-שנתי כשאנחנו עושים את הסטטוס שלנו

משה סולומון: מעולה

גלעד ארדן: אני גלעד מחטיבת הפיתוח בנתיבי ישראל

גלעד ארדן:  מבחינתנו יש הרבה פרויקטי פיתוח במרחב בכל שלבי הביצוע

גלעד ארדן:  עוקף חווארה בהיקף של 330 מיליון שצפוי במרץ 2024, עוקף אל-ערוב בקטע לב יהודה, אזור גוש עציון, דיברו עליו מקודם, בתקציב של 250 מיליון שקל שצפוי להיפתח בחודש הבא

קריאה: הוא נפתח כבר

גלעד ארדן: הקטע העיקרי שלו נפתח, אתה צודק, אבל העבודות יסתיימו בחודש הבא

משה סולומון: נסעתי בו ביום שישי

קריאה: לא גזרו את הסרט

גלעד ארדן: אני יכול להבטיח לך שגזרו את הסרט

משה סולומון: גזרו עוד לפני כן

גלעד ארדן: יש לנו גם פרויקט נת"צ באזור 446, מעבר חשמונאים, גם כן בהיקף של 250 מיליון שקל שייפתח אנחנו מקווים בתחילת 2026

גלעד ארדן:  פרויקטים בתכנון על כביש 60 – צומת המשטרה הבריטית עד שער בנימין זה 18 ק"מ של כביש, כמעט מיליארד שקל

גלעד ארדן:  אנחנו נוציא אותו למכרז, אנחנו מקווים בסוף שנה

גלעד ארדן:  כביש 60, מה שמתכתב עם לב יהודה שדיברתי עליו קודם, מאל ערוב עד בני נעים, גם כן פרויקט גדול של 14 ק"מ, כ-600 מיליון שקל

גלעד ארדן:  אנחנו מקווים שייצא למכרז בסוף שנה

גלעד ארדן:  כביש 375 מחולק לשני מקטעים, מקטע מזרחי שייצא למכרז בסוף שנה ב-230 מיליון שקל, מקטע מערבי בתחילת 2024, 300 מיליון שקל, גם כן כביש ארוך, 8 ק"מ

גלעד ארדן:  יש את עוקף אל פונדוק שנמצא בייזום, 200 מיליון שקל לאורך 3 ק"מ

גלעד ארדן:  עוקף א-לובן באומדן של 120 מיליון שקל שאנחנו נוציא אותו לביצוע לקראת אמצא 2024, ופרויקטים סטטוטוריים שיעברו איזשהו מחסנית לפרויקטי הפיתוח

גלעד ארדן:  המשתלות בכביש 55 שייצא לביצוע בתחילת 2024, כביש 55 מקרני שומרון עד קדומים שיש לו דיון להפקדה השבוע, ולאחר מכן אנחנו נדע להגיש בקשה תקציבית ולהתחיל תכנון מפורט

גלעד ארדן:  כביש 55 בקטע משתלות-צומת אלפי מנשה, גם כן קידום סטטוטורי שאנחנו מחכים להחלטה להפקדה שלו

גלעד ארדן:  כביש 465, עוקף בית אריה ורנתיס, גם כן תוכניות שמקודמות ואנחנו מחכים לתיאומים והשלמות מול המינהל האזרחי

גלעד ארדן:  כביש 60 בקטע של מיתר ותפוח, גם כן עניין של החלטה של יועץ משפטי, החלטה של המינהל האזרחי, וצומת פצאל וצומת תפוח שהתחלנו אותו רק ממש תכנון ראשוני ואנחנו מחכים לאיזושהי ברכת דרך לתכנון סטטוטורי

עוזאל ותיק: כביש עוקף פונדוק לא מחכה לכביש 55, נכון?     

גלעד ארדן: לא

עוזאל ותיק: מה לוחות הזמנים שם, ברשותך?      

גלעד ארדן: הוא אמור לצאת בסוף השנה הבאה לביצוע

עוזאל ותיק: 2024?     

גלעד ארדן: כן

משה סולומון: מי אתה?     

אלעד מצוינים: אלעד מצוינים, מנכ"ל קרן אריאל לפיתוח

אלעד מצוינים:  קיבלנו כל כך הרבה הבטחות מנת"י על נת"צ בכביש 5

אלעד מצוינים:  מכל הרשימה המכובדת הזו לא הוזכרה מילה אחת על כביש 5 ועל הנת"צ שם

אלעד מצוינים:  שום דבר

משה סולומון: נכון

אלעד מצוינים: צריך לומר, כביש 5, הכביש של השומרון בתעבורה של עשרות אלפי אנשים ביום

משה סולומון: שהוא כרגע לא מכיל אפילו את כל מה שנוסע בו

אלעד מצוינים: בדיוק

אבי דרוט: יש סעיף אחר בסיכום התקציבי שמדבר על מתע"נים, על הסעת המונים, וכביש 5 מתוקצב דרך שם

אבי דרוט:  יש לו עוד דרך ארוכה אבל מה שדיברו פה - - -     

אלעד מצוינים: אתה מרים לי להנחתה עם הסעת המונים כי לא אמרתי מילה אחת על הרכבת והרכבת הקלה

אלעד מצוינים:  רק דיברתם על נת"צים ובסעיפים האלה

אבי דרוט: נת"צים זה הסעת המונים, מה לעשות

אלעד מצוינים: הסעת המונים זה פשוט לא לנתיבי ישראל, על רכבת קלה שדובר שם

אלעד מצוינים:  אני מדבר רק על הנת"צ

אבי דרוט: הקביעה מה יהיה כלי הרכב שייסע על הנת"צ זה סיפור אחר

אבי דרוט:  אני כרגע מדבר על באיזה מסלול נכנס החלק של כביש 5, ההרחבה כדי שייסע עליו משהו, וזה נמצא בתוך תוכנית המתע"נים והוא כן מקודם, אמנם סטטוטורית, אמנם יש עוד זמן אבל כן זה נמצא בתוך המחסנית שלנו ביחד עם חדרה, נתניה, ביחד עם אשדוד

אלעד מצוינים: אני רק מבקש ברשותך היושב-ראש התייחסות של הוועדה לנושא הזה

אלעד מצוינים:  מכל הכבישים שדיברנו עליהם, כביש 5, צריך להסביר את החשיבות שלו

משה סולומון: נכון

משה סולומון:  אנחנו דיברנו על זה בפעם הקודמת, על הסיפור של העומסים המאוד גדולים ואנחנו מבינים שזה יוצר בעיות

אבי דרוט: העומסים לא נובעים מהכביש, העומסים נובעים מהמחסום

אבי דרוט:  אני נוסע עליו יום-יום ורק מהמחסום, לא על הכביש

משה סולומון: שגם זו עוד סוגיה

משה סולומון:       משרד הביטחון

אדם אבידן: מינהל אזרחי

אדם אבידן:  השאלה באיזה הקשר?      

משה סולומון: אנחנו מדברים כרגע על תשתיות

משה סולומון:  אנחנו מדברים כרגע על הכבישים

משה סולומון:  יש לכם משהו להגיד בנושא הזה? יש איזושהי מגבלה?     

אדם אבידן: בגדול, כביש שמתוקצב ומתוכנן, המינהל האזרחי בהקשר הזה הוא גורם שהוא מבצע את התהליכים הסטטוטוריים ואת הביורוקרטיה הנדרשת של הפקעה, ככה שאנחנו בהקשר הזה יותר מאפשרים את קידום הפרויקטים

אדם אבידן:       ביחס לכבישים שצוין שהם מתוקצבים כבר, אז כולם רצים בשלבים כאלה ואחרים של הליכים סטטוטוריים, בין אם זה דיונים להפקדה או לתוקף או היתרי בנייה או הפקעות, אז בהקשר הזה אנחנו מיושרים עם מה שהוצג

אבי דרוט: המינהל האזרחי הולך איתנו יד ביד

אבי דרוט:  חלק מתוכנית האב שלנו נבנתה בעזרת ישראל אפריאט

אבי דרוט:  אנחנו מיושרים לגמרי על מה אפשרי ומה לא

אבי דרוט:  המינהל האזרחי הוא לא רק עמוק בפנים אלא הוא התשתית של מה שאנחנו בונים

משה סולומון: אין איזשהו פער שנוצר בין המינהל לבין משרד התחבורה?     

אבי דרוט: לשמחתנו לא

משה סולומון: רלב"ד, רוצים עוד משהו?      

טופז פלד שטיינברג: אני רק רוצה להוסיף שמעבר לתשתיות יש עוד מיליון שקלים שמושקעים בהסברה בעברית וערבית ובחינוך בעיקר לנושא של נהגים צעירים

טופז פלד שטיינברג:  ביחד עם המינהלת והרלב"ד עובדים על הנושא הזה

מרב רפאלי: נראה לי נוסיף התייחסות נוספת לנושא של האכיפה

משה סולומון: תציגי את עצמך

מרב רפאלי: מרב רפאלי, הרשות הלאומית לבטיחות בדרכים, רלב"ד

מרב רפאלי:  אנחנו פה משלימות אחת את השנייה אבל יש פה סוגיה שאני יודעת שנדונה פה

מרב רפאלי:  היו פה שני דיונים קודמים שלא השתתפתי בהם, אבל נדון פה הנושא של האכיפה, ובבטיחות בדרכים הוא קריטי

מרב רפאלי:  המאבק בתאונות דרכים, אם אנחנו מסתכלים פרופר מהכיוון של בטיחות דרכים, אין סיכוי למאבק בתאונות דרכים בלי אכיפה

מרב רפאלי:  הסוגיה הזאת חייבת לבוא גם פה

מרב רפאלי:  אנחנו רואים שגם על כבישים בכלל בארץ שהתשתיות בהם הן טובות וסלחניות וכו', עדיין הם מרובי תאונות

מרב רפאלי:  בטח גם ביהודה ושומרון אנחנו רואים כביש 1 לכיוון מעלה אדומים שהוא מרובה בתאונות והתשתית שם היא תשתית טובה שלא נדרש שם טיפול משמעותי בתשתית ויש הרבה מאוד תאונות, אז צריך לשים את זה על השולחן

מרב רפאלי:  צריך לדרוש אכיפה מוגברת, בטח בכבישים של יהודה ושומרון, ואי אפשר להשאיר את הסוגיה הזאת מחוץ לדיון כשמדברים על תאונות

משה סולומון: נכון, זה עלה בפעם הקודמת

משה סולומון:  יש אכיפה לא שוויונית ביו"ש

משה סולומון:  מצד אחד אפשר לאכוף ואפשר למנוע על ידי אכיפה ולהרתיע

משה סולומון:  מצד שני אם כמות המשתמשים בכביש הם פלסטינים ויש לנו 400,000 דוחות שלא מומשו, אז אנחנו בבעיה

מרב רפאלי: נכון, אבל לנוכחות המשטרתית יש הרבה מאוד הרתעה ומשקל גם אם בסוף יש את הבעייתיות של הקנסות

מרב רפאלי:  אנחנו מכירים את זה

מרב רפאלי:  זה סוגיה שאני יודעת שהיא בטיפול כרגע

מרב רפאלי:  אני לא יודעת כמה יצליחו להעמיק בה עד הסוף, אבל הנוכחות המשטרתית היא גם דבר חשוב מאוד

משה סולומון: מעולה

משה סולומון:  עוד דוברים או מישהו שפספסתי?     

אלעד מצוינים: כן, ברשותך היושב-ראש

אלעד מצוינים:  הרמת לי להנחתה ממש עם העניין של מעבר חוצה שומרון, של המחסום

אלעד מצוינים:  קודם כל תודה רבה אדוני היושב-ראש

אלעד מצוינים:  הפקקים זה מכת מדינה, לא צריך לספר על זה, אנחנו יודעים, אבל תושבים ביהודה ושומרון, באריאל, לפני שהם זוכים להגיע לפקקים של גוש דן יש להם פקק בוטיק שלהם וזה מעבר שומרון

אלעד מצוינים:  אני שמח שסביב השולחן הזה יושבים נציגים גם של האוצר, גם של משרד התחבורה

משה סולומון: גם בגוש עציון זה אותו דבר

אלעד מצוינים: מעבר שומרון הוא שונה קודם כל בנפח התנועה וגם בהתנהלות עצמה מכמה טעמים

אלעד מצוינים:  במעבר שומרון יש תוכניות קיימות להרחבה תשתית של נתיבים נוספים, גם בהקשר של נתיב נוסף וגם של פתרונות טכנולוגיים

אלעד מצוינים:       אני נפגשתי עם משרד הביטחון

אלעד מצוינים:  למשרד הביטחון יש את הפתרונות הטכנולוגיים לאפשר מעבר מהיר לתושבי קבע, וחוץ מזה מעברים נוספים כדי שיהיו עוד עמדות בידוק

אלעד מצוינים:  זה בטווח הבינוני-ארוך למרות

אלעד מצוינים:  תוכניות מפורטות קיימות, צריך פשוט להוציא אותן לפועל ולמצוא את התקציב הנכון

אלעד מצוינים:  בשביל זה טוב שיש כאן אנשי אוצר

אלעד מצוינים:      בטווח המיידי לתגבר בכוח אדם

אלעד מצוינים:  אנחנו יודעים כשהמעברים רוצים להעביר את התנועה מהר, הם יודעים לעשות את זה טוב מאוד ולא על חשבון ביטחון

אלעד מצוינים:  מפעילים עוד בודקים, עוד מאבטחים, לפני השורות בתשתית הקיימת, ומריצים את התנועה

אלעד מצוינים:  צריך לשלם משכורות

אלעד מצוינים:  זה כסף

אלעד מצוינים:  צריך להכניס את היד לכיס

אלעד מצוינים:  אפשר לעשות את זה בטווח הקצר ביותר

אלעד מצוינים:      מעבר שומרון הוא שונה מהשאר, כי עם כל הכבוד לעמיתנו, לחברים שלנו במעבר חשמונאים ומעברים נוספים עם כל מיני היבטים טופוגרפיים מורכבים

אלעד מצוינים:  במעבר שומרון הפתרון הוא קיים, הוא מתוכנן וצריך פשוט להוציא אותו לפועל

אלעד מצוינים:  זה כל הסיפור

משה סולומון: אתה אומר שזה נמצא בעבודה, זה נמצא בציר עבודה אחר

אלעד מצוינים: רשות המעברים שייכת למשרד הביטחון

אלעד מצוינים:  נת"י, אני יודע, מתמודדים עם הסיפור הזה של הפקקים בכביש הזה כי רשות המעברים היא זו שבסמכותה קודם כל לקבוע מי עובר, לתקצב את המשכורות של העובדים שם, להחליט מה היקף המשמרות, מה הנפח

אלעד מצוינים:  גם הפיתוח עצמו, משרד התחבורה יחד עם התכנון, עם משרד הביטחון על הנושא התשתיתי

אלעד מצוינים:      יש עוד משהו שהוא אך ורק חונה אצל רשות המיסים והאוצר

אלעד מצוינים:  מעבר שומרון במיוחד משמש גם כאילו מעבר גבול

אלעד מצוינים:  כשאני יוצא מאריאל לתל אביב אני כאילו עברתי למדינה אחרת

אלעד מצוינים:  מדברים כאן בחדר הזה ובבית הזה על החלת ריבונות, על החלת החוק הישראלי, אבל בוא נתחיל קודם כל מלא להתייחס אלינו כתושבים מחו"ל, כאילו אני עובר בנתב"ג

אלעד מצוינים:  חוץ מזה שבודקים, ואני לא מזלזל בזה בכלל, שלא מבריחים נשק, מטעני צינור ודברים כאלה, גם בודקים שלא מבריחים ביצים ושלכל משאית שמובילה ריהוט, יש לה תעודת משלוח וכל מיני דברים כאלה, וכמובן שגם זה מעלה משמעותית את העומס על המחסומים האלה, מה שלא קורה, אגב, במחסומים אחרים

אלעד מצוינים:  מה שצה"ל לא עושה, רשות המעברים עושה ביתר שאת על כביש 5

אלעד מצוינים:  זה לא גזירת גורל, זה לא חוק טבע

אלעד מצוינים:  הפתרון הזה הוא קיים ופשוט צריך להוציא אותו לפועל, זה הכול

אלעד מצוינים:  תודה רבה

משה סולומון: תודה רבה

משה סולומון:  יוני

יהונתן דנינו: בהמשך לדברים שאבי רואה אמר קודם על פיקוד מרכז כריבון בשטח, אני חושב שכל הסוגיות שעלו כאן, לא ניתן לקיים דיון בלי נציגי פיקוד מרכז

יהונתן דנינו:  מינהל אזרחי זה לא פיקוד מרכז

יהונתן דנינו:  בהקשר הזה זה נוגע לסוגיות פיתוח הכבישים, זה נוגע לסוגיית המעברים, זה נוגע גם לסוגיית האכיפה וגם לסוגיית הסלולר

יהונתן דנינו:  זה של נציגי משרד הביטחון במובן המקצועי של משרד הביטחון, לא של מינהלת ההתיישבות שאנחנו נמצאים בה כרגע

יהונתן דנינו:  תודה

משה סולומון: אוקיי, טוב, אני אנסה עכשיו באמת לסכם את שני הדיונים האלה שעשינו

משה סולומון:  חלק מהאנשים לא נמצאים כאן, נאלצו לצאת

משה סולומון:  אנחנו נסכם את הכול ונעביר להם גם את הפרוטוקול כדי שבאמת הדברים האלה יהיו בסיס טוב לשלב הבא שלנו כדי שבאמת נוכל לעקוב כדי שבסוף נצליח לתת מענה גם לסוגיה הסלולרית וגם לסוגיית התשתיות

משה סולומון:       לגבי משרד המשפטים, אנחנו מבינים שהסיפור של צו העיצומים הוא נקודה חשובה מאוד

משה סולומון:  אני אשמח לדעת היכן עומד צו העיצומים, מה התאריך שנקבל את הצו מוכן? אני לא ראיתי שיש איזושהי מניעה, ואם אין מניעה אז מתי הוא יהיה מוכן?      לגבי גורמי הצבא, היכן עומד השימוש בתרנים הצבאיים לרשתות הסלולר? מה המניעה שלהם? אני מבין שבחלקם אין מניעה אבל מצד שני יש מקומות שיש איזשהו דיסוננס, אז להבין איזה מניעה יש והאם צה"ל משתמש בכל התרנים? איפה שלא, מה הבעיה? האם הבעיה הנדסית או הבעיה היא בעיה ביטחונית כזו או אחרת? גם על זה אני מבקש לקבל תשובות

משה סולומון:      לגבי קמ"ט תקשורת שלא נמצא איתנו ואנחנו בקשר צמוד איתו, מתי נקבל מפה של קליטה סלולרית? דיברנו על זה גם קודם לכן

משה סולומון:  לא קיבלנו כאן

משה סולומון:  יכול להיות שיש לו את זה ולא הגיש לנו, אז אני מבקש לקבל, וגם מה אחוז הקליטה העדכני? הוא דיבר על 75%

משה סולומון:  ביחס לכל הארץ זה 90%, אז מהו העדכני? אני מבין מכאן שהסוגיה של הקליטה היא מאוד משמעותית גם בהיבט הרגיל, האזרחי אבל גם בהיבט הביטחוני, כך שהציפייה שלנו היא להגיע ליותר מ-90% ולא להישאר על 90% כמו בשאר הארץ

משה סולומון:       משרד התקשורת לא נמצאים כאן, אז אנחנו נעביר להם בצורה מסודרת

משה סולומון:  נרצה לדעת גם על מעבר תדרים מתחום ה-700, איפה זה עומד? העבודה עם החברות האחרות מעבר לשתיים הקיימות

משה סולומון:  היכן עומד כיווני האנטנות? אני מבין שגם זה סוגיה שנידונה כדי שתהיה באמת התאמה לכלל החברות, לא רק לשתי החברות האלה, ולראות את הדוח של קרן העידוד כדי לתמרץ את החברות האחרות

משה סולומון:  אני מבין מצד אחד שלא בטוח שצריך את זה כי אפשר להפעיל את העיצומים

משה סולומון:  מצד שני אם ניתן את התמריץ הזה, יכול להיות שזה יקל ולהגיע לזה בדרך הקלה ולא בדרך הקשה

משה סולומון:      משרד האוצר, אני מבקש את עמדת אגף התקציבים בנוגע לשיקולים ביטחוניים והצורך בעידוד כספי

משה סולומון:  אם יש צורך כזה, איך עושים את זה? אם אין צורך כזה, איך מבצעים את הסיפור הזה בצורה טובה יותר?      משרד התחבורה, לקבל את תוכנית החומש בצורה מסודרת עם תקצוב

משה סולומון:  אני יודע שיש את זה, ראיתי את חלקה, אבל לראות שהדבר הזה אכן הוא סופי ואז נוכל לעקוב אחרי כל שאר הדברים

משה סולומון:  אני מבקש לקבוע כאן יחד אתכם איזשהו סטטוס שנתי כמו שאתה הצעת קודם לכן

משה סולומון:  בואו נראה איך אנחנו מתקדמים, לא להגיע לסוף החמש שנים ולגלות שהיה חסר משהו, גם כדי לעזור לכם לבצע אבל גם כדי לפקח ולבקר

משה סולומון:       נושא המקטעים האדומים, דיברנו על 15 מקטעים כאלה

משה סולומון:  זה לא סופי, אני מבין

משה סולומון:  מתוכם אני מבין שתשעה בעבודה

משה סולומון:  איפה עומדים אותם תשעה האלה? דיברתם על תשעה

משה סולומון:  אני מבין שזה עודכן, תשעה

משה סולומון:  רלב"ד, דיברתי אתכם גם קודם לכן

משה סולומון:  אם ה-15 מקטעים האלה הם סופיים, אם זה מה שאנחנו יודעים, מצוין, אבל אם יש מקטעים נוספים שהם בסנכרון הזה שדיברנו עליו, דיברנו על איזשהו סנכרון שצריך להיות בכל הנוגעים בדבר

משה סולומון:  אם יש איזשהו פער בדבר הזה, אנחנו רוצים להניח את זה עכשיו

משה סולומון:  אם יש מעבר לאותם 15 מקטעים, נניח את זה עכשיו כדי שזה יהיה בסיס לפיקוח ובקרה לביצוע של העניין הזה

משה סולומון:      נתיבי ישראל, אני מבין גם ממשרד האוצר וגם מהנוגעים בדבר שהנושא הכלכלי הוא לא גורם מעכב כרגע

משה סולומון:  אני לא אפרט כרגע את הסכומים שפירטתם קודם לכן

משה סולומון:  אם הוא לא גורם מעכב, אז בואו נראה איך אנחנו עם זה רצים קדימה, ואם יש איזושהי בעיה, אני יודע להגיד שיש תקשורת טובה עם משרד האוצר

משה סולומון:  בואו ננצל את ההזדמנות שיש לנו כאן, שבה באמת יש שר במשרד הביטחון שהוא גם שר האוצר, שיכול לאפשר בדברים האלה להגיע למקום טוב יותר

משה סולומון:       עד כאן הדברים שלי

משה סולומון:  אם ישנן שאלות או הבהרות, אני אשמח לשמוע

טופז פלד שטיינברג: הבהרה אחת קטנה

טופז פלד שטיינברג:  מוקדי סיכון זה משהו שיכול להיות בשנה הבאה, כלומר זה בהתאם לנתונים - - -      

משה סולומון: ברור לי לחלוטין

משה סולומון:  אני רק אומר, אם כרגע נקודת המוצא היא בדוקה סופית, זה 15, סגרנו

משה סולומון:  אם לא, בוא נתקן את זה עכשיו כדי שזה יהיה בסיס טוב לתוכנית העבודה

קריאה: הוזכר משרד התקשורת לגבי תוכנית אב לתקשורת ביהודה ושומרון

קריאה:  זה יהיה בסיס להרבה דברים טובים

משה סולומון: אני מסכים

משה סולומון:  באמת כאן גם נבקש משרד התקשורת איזושהי תוכנית אב מסודרת לתקשורת בכל יהודה ושומרון

משה סולומון:  זה יאפשר לכל הגורמים בעניין באמת לתת מענה טוב יותר ולדעת איפה החורים כדי שנוכל לטפל בהם

משה סולומון:  תודה רבה